Dercy - Wikipedia, entziklopedia askea.\nBernard BORNIER (2014-2020)\n49° 42′ 13″ N, 3° 41′ 06″ E / 49.7036°N,3.685°E / 49.7036; 3.685Koordenatuak: 49° 42′ 13″ N, 3° 41′ 06″ E / 49.7036°N,3.685°E / 49.7036; 3.685\nBarenton-sur-Serre, Bois-lès-Pargny, Erlon, Froidmont-Cohartille, Mortiers eta Voyenne\nDercy Frantziako udalerri bat da Aisne departamenduan dagoena, Hauts-de-France eskualdean. 2013an 388 biztanle zituen.\n2007an udalerrian erroldatutako biztanleak 387 ziren. Familiak 151 ziren, horien artean 42 pertsona bakarrekoak ziren (21 bakarrik bizi ziren gizonak eta 21 bakarrik bizi ziren emakumeak), 34 seme-alabarik gabeko familiak ziren, 50 seme-alabarik gabeko bikoteak ziren eta 25 seme-alabak dituzten guraso-bakarreko familiak ziren.\n2007an 197 etxebizitza zeuden, 158 familiaren etxebizitza nagusia ziren, 16 bigarren erresidentzia ziren eta 23 hutsik zeuden. Etxebizitza guzti hauek 195etxeak ziren. 158 etxebizitza nagusietatik 131 bere jabearen bizilekua ziren, 24 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 26 etxek hiru zituzten, 45 etxek lau zituzten eta 83 etxek bost zituzten. 123 etxek euren parking plaza propioa zuten azpian. 69 etxetan ibilgailu bat zegoen eta 64 etxetan bat baino gehiago zituzten.\nDercy udalerriko biztanleria-piramidea 2009an .\n2007an lan egiteko adina zuten pertsonak 218 ziren, horien artean 152 aktiboak ziren eta 66 inaktiboak ziren. 152 pertsona aktiboetatik 147 lanean zeuden (91 gizon eta 56 emakume) eta 5 langabezian zeuden (1 gizon eta 4 emakume). 66 pertsona inaktiboetatik 21 erretiraturik zeuden, 13 ikasten zeuden eta 32 "bestelako inaktibo" gisa sailkaturik zeuden.\n2009an Dercy udalerrian 154 unitate fiskal zeuden, 387 pertsonek osaturik. Pertsona bakoitzeko diru-sarrera fiskalaren mediana urteko 17.472 euro zen.\n2007an zeuden 4 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen eta 1 garraio enpresa zen.\n2000. urtean Dercy udalerrian 5 nekazaritza-ustiategi zeuden.\nOrriaren azken aldaketa: 4 iraila 2020, 23:40.


Kalean da Jon Benitoren ‘Bulkada’ | Hitzen uberan\n← Ornitorrinkus4 1\nKalean da Jon Benito idazlearen bigarren poesia liburua, Bulkada. Aingurak erreketan atera eta bederatzi urtera iritsi zaigu lan berria, Susa argitaletxearen eskutik.\nLuzaroan isilik egon diren ahots poetikoak plazaratu dizkigu aurten Susa argitaletxeak. Udaberrian Haragizko amoreak liburuarekin itzuli zen Omar Nabarro, hogeitabat urteren ostean; Bitsa eskuetan kaleratu du berriki Miren Agur Meabek, Azalaren kodeatik hamar urtera; bederatzi urte igarota heldu zaigu Jon Benitoren berria. Poesia zaleek erraz oroitzeko moduko izenak ziren hiruak, beren aurreko lanen harrera ona ikusita. Poesian ez baina bestelako arlo eta generotan jarraitu ahal izan dugu hiruen ubera, nolanahi ere. Jon Benitoren kasuan literaturari loturiko kazetaritzan, hala Sautrelako erredakzioan nola Berrian emandako literatur erreferentzietan. Uda aurretik Testuketan irratsaioko kolaboratzaile ere izan zen, musika eta literaturaren arteko harremanak transmititutako emozioak ardatz hartuta.\nBatzuetan liburuaren azalak ederto islatzen du mamia, horrelakoetan titulua bezainbeste datorkigu gogora ongietorri irudia. Bulkadaren kasuan Oihana Leundaren margoak iradoki duen sentipenetik abiatuko da irakurlea liburuan, ezin zehatzago: elementu gutxikoa baina konplexua, definitua eta mugimenduan, bere baitako zurrunbiloan bildua. Ertzetik azaltzen den barne bulkada, gure begientzako biluzik eta era berean osagabe.\nDonostian egin zen Bulkadaren aurkezpena. Bertaratutako askok jada irakurria zutela suma zitekeen, aurkeztu baino lehenagotik nolabaiteko oihartzuna izan duen liburua baita Bulkada. Bertaratutakoen artean bazen Hasier Etxeberriak bere blogean plazaratutako amua gustura irentsi zuenik, adibidez. Igandean argitaratu du Beñat Sarasolak Berrian liburuaren lehenengo kritika.\nGaika antolatutako atalak topatuko ditu irakurleak Bulkadan, eta haiekin poemak narraziogintzara lotzen dituen ahotsa. Jon Benitok zera aipatu zuen aurkezpenean:\n‘Liburu honek historia intimo bat nahi bezala kontatzeko abagunea eskaini dit. Lehen pertsona susmagarriki erreal baten baliabidea niretzat hartuz egin nuen aurrera hasieran, baina hirugarren atala amaitu nuenean zalantza batekin aurkitu nintzen: liburua zentzurik izatera ezin nuen dena lehen pertsonara mugatu, bestela nire liburua niretzat izango zen ez beste inorentzat. Nik irakurlearen enpatia bakarrik ez, identifikazioa ere nahi nuen. Behar nuen lehen pertsona ez ezik hirugarrena erabili beraz, ezen zer naiz ni bestea ez bada, zuentzat bestea naiz. Beraz alboratu modu erraz batean liburua etiketatzeko tentazioa, utikan autobiografia edo auto-fikzio etiketak: liburu honek ez du indarrik edo zentzurik izango ez bada nirea bezala beste jende batena, nire garaiko jendarte baten historia’.\nPoesia idazleen artean liburu bat argitaratu eta gutxira beste bat, eta beste bat argitaratzeko joera omen da nagusi, baina ez Benitoren kasuan ‘batetik konturatu nintzen literaturarekiko neukan pertzepzioa asko aldatu zela idazlea bilakatu nintzenean. Askoz gutxiago gustatzen zitzaidan irakurtzea, edo literaturan zegoen mundua, liburua idatzi nuenetik. Aurreneko hiru urteetan idazle bat beti ari da konparatzen besteen lanekin, nik ez dut hau egin, besteak horrela egin du… Bestetik asko ikasi nuen aurreko liburua egiten eta era berean oso esperientzia intentsoa izan zen’. Ekaitza eta bulkada poemak erreferentzia egiten dio bi liburuen arteko prozesuari ‘nik banekien berriz ateratzen banintzen, ez dakit ona edo txarra baina bai behintzat beteko ninduen liburu bat egin behar nuela’.\nSusaren webgunean topa ditzakezue Aingurak erreketan eta Bulkada liburuak osorik.


Eraikinak eta Arboretum - Bilboko campusa\nBilboko campusa Bizkaiko hiriburuaren erdi-erdian dago, Guggenheim Museoaren aurrez aurre.\nEraikin Nagusia, Unibertsitate Literarioa izenez ezagutzen dena, Unibertsitatea osatzen duten etxeetan zaharrena da eta Bilboko enblematikoenetarikoa. 1883an eraiki zuten, Francisco Cubas y Gonz�lez Montes, Cubaseko Markesaren eta Jos� Mar�a Basterraren proiektuaren arabera eta Monumentu Historiko izendatu zuten 2002an. Fatxada neoklasikoa du, barruko lau patioren inguruan eratutako hiru solairutan banatua. Erdian eskailera handi bat du eta bi txikiagoak alde banatan. Barruan bi klaustro handi ditu eta kapera gotikoa. Sortu zenetik, etengabeko berrikuntzak jasan ditu gero eta handiagoa zen ikasle kopuruaren eskaerari erantzuteko.\nLa Comercial eraikina 1921ean amaitu zen eta Ekonomia eta Enpresa Zientzien Fakultate ospetsuaren egoitza da. 107 metro luzeko fatxada neoklasikoa du eta sotoa, beheko solairua eta beste bi solairu ditu. Atzeko aldeari deutsala eraiki zen 1996an ESIDE eraikin modernoa.\n1984tik 1989ra bitartean, Mendeurreneko Eraikina jaso zen Unibertsitate Literarioaren ekialdeko ertzari erantsita, C�sar Sans Gironellaren proiektuari jarraituz. Bi zati ditu, 'Eraikin Berria' eta 'Kristalezko Eraikina' izenez ezagutzen ditugunak.\nMende bat baino gehiagoko eraikin historiko horien aurrean, Deustuko Unibertsitateak Liburutegi berria (Ikasteko eta Ikertzeko Baliabideen Zentroa) inauguratu zuen 2009an. Eraikin abangoardista hau itsasadarraren alde biak batzen dituen Aita Arrupe pasarelaren bidez integratzen da campusean. Rafael Moneo arkitekto ospetsuaren kristalezko kubo handi horrek hamar solairu ditu, bakarka eta taldean lan egiteko gelak, erabilera anitzeko gelak eta kafetegi bat.\nCampuseko lorategiak, bete-betea eguraldi eguzkitsua denean, 30 espezie desberdinetako landareak ditu eta botanika aldetik hiriko tokirik garrantzitsuenetarikoa da. Bertan aurkitu ditzakegun barietateen artean, badira ezkiak, makalak, zumarrak, haginak, lizarrak, zedroak eta hainbat zuhaixka (arrosak, malbak...). Goi aldeko zuhaitzen artean, eraikinen atzeko aldean akaziak eta zume negartiak nabarmendu ditzakegu. Palmondoak eta magnolioak -klaustroetan eta fatxada nagusian- Unibertsitate Literarioko paisaiaren parte dira.\nAparteko aipamena zor zaio zingiretako nekostari (Taxodium distichum). Bere exotismoa dela eta Eusko Jaurlaritzak argitaratutako '�rboles singulares de Euskadi' katalogoan azaltzen da. Zuhaitz erraldoi horrek campusaren sarreran egiten dio harrera bisitariari bere 25 metroko luzerarekin.


urtarrila, 2014 | Eingo al deu?\nSexu kontuetan zerikusia duten hitzekin hiztegi bat osatu du Luziak ‘Akabo Bakea’ saioko “Luza eta sexua” atalean.\nHemen doaz hitz horietako batzuk:\nZer da abdortasmoa? Kirola eginda orgasmoa lortzeari deitzen zaio abdortasmo. Batez ere, nesketan ematen da hau, baina zoritxarrez gutxi batzuk dira kirola eginda orgasmora iristeko gai diren neskak.\nBangover: Sexu harremanak izan ostean izaten ditugun “agujetak”.\nDogging: Leku publikoetan sexua praktikatzea. Bada webgune bat dogging.com deitzen dena non erabiltzaileek sexu esperientzien berri ematen duten.\nFoot job: Bikotea kitzikatzeko oinak erabiltzea.\nFoxy bikini: Pubisa depilatu eta azerien ilea edo lumak jartzeari deitzen zaio Foxy bikini. AEBn zabaldu den moda berri bat da hau.\nSartu eta entzun atzoko saioa oso-osorik!\nKategoria Aholkuak, Bitxikeriak, etiketak hitzak, hiztegia, sexua, 21 urtarrila, 2014 egilea erotikus.


Pentsatu al duzue inoiz webinarren garrantziaz? Webinarrak irtenbide bikaina dira online komunikazio eraginkorra lortzeko. Sarritan, aurrez aurreko topaketak edo ekitaldiren batera joatea zailtzen duten egoerak izaten dira. Hala ere, zenbait plataformatan, kilometrotara egon arren, posible izaten da lan-bilera batera joatea edo gai interesgarri bati buruzko web-mintegi batean parte hartzea. Bideokonferentzia-tresnek gure komunikatzeko modua azkarragoa eta zuzenagoa izatea eragin dute, eta horiek funtsezkoak dira gure egunerokotasunerako. Eraldaketa digitala geratzeko iritsi da.\nWebinar kontzeptua web eta mintegi terminoetatik dator. Bideokonferentzia moduko bat da, merkataritza edo hezkuntza-helburuak dituena, eta enpresa batek online plataforma bat erabiltzen du komunikatzeko. Alderdi hezitzailea eta dinamikoa ditu ezaugarri.\nWebinarrek formatu desberdinak izan ditzakete: adituen arteko elkarrizketak, prentsaurrekoak, master class bat, online aurkezpenak… Zuzenean transmititzen dira software espezifiko batekin, gonbidatuek munduko edozein tokitatik sartzeko aukera izan dezaten. Bideo formatuan eta denbora errealean transmititzen dira, baina hodeian ere gorde daitezke, bertaratzen direnek behar dutenean ikusi ahal izan ditzaten.\nWebinarrek edukien marketineko teknika gisa ere balio dute; izan ere, bilerak Facebook, Youtube edo Workplace bidez egiteko aukera ematen dute, eta, horrela, pertsona gehiagok eman dezakete izena.\nErosotasuna: bai antolatzailearentzat, bai bertaratutakoentzat. Webinarrek ez dute joan-etorririk eskatzen.\nMalgutasuna: data eta ordu jakin batean transmititzen badira ere, gehienetan grabatu egiten dira, erabiltzaileak nahi adina aldiz ikusi ahal izateko.\nInterakzioa: webgune gehienek hizlariaren eta bezeroaren arteko interakzioa ahalbidetzen dute, ezagutzak eta esperientziak partekatzeko.\nIrisgarritasuna: gonbidapena jaso, izena eman eta interneterako konexioa duen gailu bat edukitzea besterik ez da behar.\nSegmentazioa: enpresak edo antolatzaileak ekintza honetan parte hartuko duten erabiltzaileak aukera ditzake.\nAurrezpen ekonomikoa: ez dute inbertsio ekonomiko handirik behar, ezta joan-etorrietarako gasturik ere.\nAniztasuna: eduki eta formatu desberdineko webinarrak egin daitezke: online klaseak, ikasleentzako prestakuntza hitzaldia, produktu baten erakustaldia…\nIrismena: bertaratzen direnek hedapena zabal dezakete webinarra beste erabiltzaile batzuekin partekatuz edo sare sozialetan.\nWebinarrak. Inbound Marketing kanpainak egiteko tresna\nNola lagun diezagukete Inbound Marketing kanpaina batean? Hiru alderditan zentratu daitezke: trafikoa erakartzea, konbertsioa edo bihurketa eta automatizazioa.\nTrafikoa erakartzea: bisita berriak sor ditzakezu web-orrian eta landing pages-en. Gainera, enpresei gai jakin batean aditu gisa posizionatzen lagun diezaiekete, haien ospea hobetuz. Proiektuan newsletter bat ere sar daiteke, trafikoa sortzen laguntzeko.\nBihurketa: normalean, izena emateko inprimaki bat eskatzen zaie bertaratutakoei, eta, beraz, bisita lead bihurtzea errazten dute.\nAutomatizazioa: grabatutako webinarrak eduki erakargarria izan daitezke enpresaren web orrirako. Datu-base baten heltze-prozesu automatikoak diseinatzeko aukera ematen dute. Emaila eta beharrezko edukia erabiltzaile zuzenari emango zaizkio, une egokian.\nEz da nahikoa webinar bat antolatzea, prozesuaren funtsezko zatietako bat haren hedapena baita.\nWebinarra ezagutarazteko, garrantzitsua da aurre-ekitaldiaren zatian lan egitea. Horretarako, ezinbestekoa da newsletter bat diseinatzea bileraren informazioarekin: gaia, eguna, ordua eta iraupena. Hizlariak ezagutaraztea ere garrantzitsua da, webinarreko protagonista nagusiak baitira. Erabiltzaileak gonbidapena jasotzen duen unean bertan eman dezake izena.\nHitzaldiak aldez aurretik programatu eta pertsonalizatu daitezke, eta horrek aukera ematen du anfitrioia, koanfitrioiak eta panelistak nor izango diren aukeratzeko.\nGainera, pantaila partekatzeko aukerarekin, posible da aurkezpen on bat egitea, eta horrek parte-hartzaileen arreta bereganatzea errazten du.\nAzkenik, webinarra amaitu ondoren, gomendagarria da inkesta bat egitea eta bezeroei bidaltzea. Horrela, erabiltzaileak aztertutako punturen batean interesik erakusten duen jakin daiteke, eta proposamen komertzial batekin istea posible den.\nLaburbilduz, webinarrak marka egiteko, aditu gisa kokatzeko eta salmentak edo akordio komertzialak bilatzeko balio du.\nTresna honi esker arrakasta izan nahi baduzu, jar zaitez gurekin harremanetan eta lagundu egingo dizugu.


Zutabe ergelak, 430 hitz\nOHARRA: Goiko testu (ia) osoa fikzioa da. Bertan kontatzen dena (oraindik) ez da gertatu, baina hain da gertagarria...\nZutabe ergelak, 391 hitz\nLibra nazak sorbalda gainean daramadan zama astun honetatik. Bazakiat ez naizela bakarra pisu nekagarri hau eramaten. Bazakiat milaka garela madarikazio hau bizi dugunok. Baina Sisifo nola, neu ere bakarrik sentitzen nauk harria, harritzarra, harkaitza Ezkaba mendiaren gailurrera behin eta berriz igotzen.\nEuskaldun ergelak, 394 hitz\nGramatika Batzordeko kideen ondotik, Hiztegi Batuko buru Ibon Sarasolak eman du dimisioa. Baina bere azalpenek ez die ezjakinei gauza handirik argitu, ezpada gehiago korapilatu duela kontua. Izan ere, Sarasolari ulertu diogu Euskaltzaindian badirela bi talde, edo bi ikuspegi; baina bere taldekoak ez direnei leporatu die Euskaltzaindia "euskaltzaleen elkarte" bihurtu nahia. Eta orduan ez dugu tutik ere entenditu. Pentsatzen baikenuen Euskaltzaindia zela euskaltzaleen elkarte gorena.\ne) Euskeraren enplegua aitzinatzea. [sic, "erabilera" erran nahiko zuten]\nZutabe ergelak, 435 hitz\nEra berean, garai batean, agian, euskaldunak Arkadia eder eta alai batean bizi ziren. Ez zuten diruz zikinduriko merkataritza ezagutzen, komunismoa praktikatzen zuten -hura zer zen batere jakin gabe- eta beharrezko lehengaiak trukean lortzen zituzten. Baina, hara non, erromatarrek kapitalismo basatia ekarri zieten eta haren oinarri-oinarrizko esamoldea, in quantum (zenbatean?), enkante bihurtu zen euskaldunen ahoetan.


Ane Rodriguezek Tabakalerako kultur zuzendaritza utziko du\nDatorren udaberrian utziko du kargua Rodriguezek, sei urteren ondoren. Haren ordezkoa lehiaketa publiko bidez hautatuko dute.\nAne Rodriguez, artxiboko arazkian / DANI BLANCO\nTabakalerak igorritako oharrean dioenez, Rodriguezen erabakia heldu da "zentroak definitu ostean datozen urteetarako Plan Estrategikoaren ardatz diren izango direnildo nagusiak".\nOrdezkoa hautazeko lehiaketa publikoa datorren astean jarriko dute abian. Bitartean, zuzendaritzara batu dira 'arte garaikidea' sailaren arduradun Oier Etxeberria, 'zinema eta ikus-entzunezkoen' buru Victor Uriarte, eta UBik-eko zuzendari Arantza Mariskal.\nDonostiako kulturgune handienaren barrenak\nAne Rodriguezek 2012an hartu zuen Tabakalerako proiektu kulturalaren lema. Bere eskutik iritsi zen egitasmoaren jendarteratzea 2015eko irailean. Urte hartako azaroan berarekin mintzatu zen ARGIAko kazetari Gorka Bereziartua. Hemen Rodriguezek kontatutakoa: "Ez gatoz jada egiten diren erakusketak egitera".


Cannabis protokoloa Presentacion - Urrutiko Lanbide Heziketako Institutua\nCannabis kontsumoaren kontrako protokoloa\nIkasle batzuek, eskolara joan aurretik eta atsedenaldietan sarritan cannabisa kontsumitzen dutela antzeman du Kurtzebarri BHI Institutuak, eta horren aurrean neurriak hartzea erabaki du. Horretarako, ezinbestekoa jo du udalaren eta gurasoen parte hartzea eta elkarrekin lanean hasi dira Kurtzebarri BHI Institutua, Batera Guraso Elkartea eta Aretxabaletako Udala. Eta euren arteko elkarlanaren emaitza da, hain zuzen ere, proiektu hau.\nKurtzebarri BHlko ikasleek eskolako orduetan cannabisaren eraginpean ez egotea eta gurasoen partaidetza lortzea.\nLegeak esaten duenaren arabera, kalean cannabisa kontsumitzea eta edukitzea debekatuta dago eta harrapatuz gero, isuna ordaindu behar da. Adin txikikoen kasuan, gurasoek ordaindu behar dituzte isunak. Gure proiektua 18 urtetik beherakoei zuzenduta dago eta aplikatuko da soilik cannabisaren kontsumoak eskola orduetan eragina duenean: 8:00-8:30 / 10:30-11:00 / 13:00-14:30. Proiektu honen bidez, isuna ez ordaintzeko aukera eskaintzen zaie gazteari eta bere gurasoei: proiektu hezitzaile baten parte hartzea.\nUdaltzainak gaztea kontsumitzen harrapatzen du, substantzia kentzen dio, esaten dio kalean ezin dela cannabisa erre, eta ondorioz, isuna jasoko duela. Gaztearen datuak jaso eta horren berri gurasoek eta eskolak jasoko dutela adierazten dio.\nEskola gaztearen gurasoekin harremanetan jartzen da telefonoz.\nPrebentziorako teknikariak idatzi bat bidaltzen die gurasoei bilera bat egiteko. Bilera\nhorretan, azaltzen zaie bai egoera zein den, eta baita, zein diren udalak isuna ez\nordaintzeko eskaintzen dituen ordezko neurri hezitzaileak.\nGurasoek aukeraketa egiten dute:\nIsuna ordaindu: 300,00 €\nZigorren ordezko neurrien zerbitzuan parte hartu\nZIGORREN ORDEZKO NEURRIEN ZERBITZUA\nBai gazteari bai bere gurasoei formazio hezitzailea ematen zaie hainbat saiotan. Bukatu eta gero, balorazioa ona bada, udaltzaingoak kendu egiten dio isuna. Txarra bada, berriz, prozesu administratiboak bere bidea jarraitzen du eta, ondorioz, isuna ordaindu egin behar dute gurasoek.\nGurasoek errekurtsoa jartzea erabakitzen badute, ez daukate aukerarik zigorren ordezko neurrien zerbitzua jasotzeko.\nJoan/Itzuli GURASOAK atalera\nJoan/Itzuli IKASLEAK atalera


"Gure alabari garraioa bermatzea baino ez dugu eskatzen, eskolara joan dadin" - Arrankudiaga-zollo - Aiaraldea.eus\nAitor Aspuru Saez 2019-10-17 17:20\nArartekora jo du Eunate Astobiza Olabarriak bere alabaren kasua salatzeko. / Aiaraldea.eus\nEUNATE ASTOBIZA OLABARRIA Arrankudiaga-Zolloko bizilaguna da eta sinadura bilketa abiatuko du Hezkuntza Sailak bere alabari eskolara joateko garraioa bermatu diezaion.\nNola hasi zen dena?\n2017/2018 ikasturtean hasi behar zen Maixa Arrankudiagako Eskolan. Egokitzeko lehen hilabetea igaro ostean, autobusa etorri zen bere bila, ikastetxera eramateko.\nBarikuan heldu zen hona garraioa, buelta eman zuen etxe aurrean eta zaintzailea jaitsi zen. "Egun on" esan gabe galdetu zigun ea errepideko bidegurutzean utzi ahal genuen umea. Guk erantzun genion ezetz, ibilbidean adostutako lekua etxea zela.\n"Alaba bidegurutzean uzteko eskatu zigun gidariak, baina han ez dago argirik edo aterperik"\nIzan ere, bidegurutzean ez dago argirik, ez aterperik ez ezer, pinuak besterik ez. Handik gutxira deitu zigun eskolako zuzendariak telefonoz, jakinarazteko gidariak kexa aurkeztuko zuela Hezkuntza Sailean. Garraiolariaren ustez, tokia arriskutsua zen gure etxea eta ez zen berriro igoko.\nArgudiatzen zuen ezin zuela bueltarik egin, nahiz eta nik maniobra bakarrean egiten ikusi nuen.\nNire alabak 2 urte zituenez, linbo batean zegoen eta administrazioak ez zuen ikastetxera eramateko beharrik.\nZuzendariak iragarri zigun agian hurrengo urteari begira arazo bera izango genuela eta komenigarria zela guk ere gure kexa aurkeztea.\nUrriaren 3an idazkia aurkeztu genuen. Guri ez zaigu arriskutsua iruditzen bidea, eta igotzen diren ibilgailuen argazkiak bildu genituen -kamioiak, autokarabanak...-, eta plano topografikoak ere prestatu genituen, azaltzeko nola egin daitekeen hemen maniobra.\n"Kamioiak eta autokarabanak igotzen dira Basakoetxera"\nGainera, Itziar Duoandikoetxea garai horretako alkateak sinatutako idatzia ere jaso genuen. Bertan alkateak azaltzen zuen udal zerbitzu guztiak heltzen direla Basakoetxera eta ikasturte bukaeran ibilaldia egiten duela eskolak hemengo baselizaraino. Autobus bat igotzen da ume txikienak jasotzeko eta ez dago inolako arazorik.\nZein izan zen Hezkuntza Saileko erantzuna?\nHilabete baten ostean erdara hutsean jaso genuen erantzuna -guk euskaraz egin genuen eskaera-. Euren erantzunak argudiatzen du bidea ez dagoela ondo asfaltaturik, bihurguneak, aldapak, pinuak eta sastrakak daudela eta leku iluna eta bakartia dela.\nHorri gehitu zioten arrisku sentsazioa zegoela. Testu osoan ez dago datu tekniko bat bera ere. Hezkuntza ordezkariak sinatu zuen, teknikari batek egin ordez. Denak dira iritzi subjektiboak.\n"Ez dago txosten teknikorik probatzeko Basakoetxeko errepidea arriskutsua denik"\nGure susmoa da ez duela teknikari batek egin; ez du aipatzen ezta zenbateko luzera duen errepideak eta, adibidez, aipatzen du errepidea zementuzkoa dela. Edozein adituk daki hormigoiaren osagaia dela zementua, ura bezala. Esaterako, adierazten dute auzoa tranpa bat dela ibilgailuak buelta emateko.\nGuk planoak aurkeztu genituen azaltzeko posiblea dela, lehenengo egunean gidariak egin baitzuen. Are gehiago, Basakoetxeko baselizan jaunartzeak egiten dira eta horrelakoren batean argazkiak egin dizkiot igo diren autobusei.\nZein izan zen ondorioa?\nSailak ebatzi zuen autobusa ez zela igo behar eta, gehienez, bidegurutzean geldituko zela. Hortaz, erantzun egin genion. Adibidez, nola izan daiteke bidea bakartia eta iluna izatea eta guri bertan umea uzteko eskatzea? Gainera, eskatu genien argudio teknikoak baliatzea, eta ez iritziak.\nZer egin zuen Hezkuntza Sailak?\nTxostena euskaratu zuen, bidali zigun eta erantsi zuen ez zutela txosten gehiagorik egingo. Hori urtarrilean izan zen.\nOrduan Arartekora jo zenuten, ezta?\nBai, aurkeztu genuen gure dokumentazioa eta Hezkuntza Sailarekin harremanetan jarri zen erakunde hori. Ziurtatu zuten 2018/2019 ikasturtean ibilgailua jarriko zutela, taxi bat, alegia. Gure alaba beste bi umerekin batera jasoko zuen horrek eskolara joateko. Arartekoak espedientea itxi zuen.\n2018/2019 ikasturtean arazoa errepikatu zen, dena den.\nBai, taxia igo zen, Maixa jaso zuen eta ordubetera deitu zuten ikastetxetik. Gidariak esaten zuen arriskutsua zela eta ez zela berriro etorriko. Zehazki, eskatzen zigun haurra bidegurutzera jaisteko.\n"Taxi gidariak ere eskatu zuen gure alaba bidegurutzean uzteko"\nGuk erantzun genuen txostenaren arabera etxean jaso behar zutela, eta bidegurutzean uzteko, bazegoen autobusa. Ez dauka zentzurik bi garraio egotea zerbitzu bera emateko. Hala ere, taxia baliatu behar genuen, autobuseko ibilbidetik kendu zutelako gure geltokia.\nHorren ostean, zerbitzuaren lehiaketa egin zutenean, hutsik geratu zen eta ez zen taxirik egon. Gero, beste gurasoek uko egin zioten aukera horri eta, ondorioz, ume bakarrentzat ez denez ematen garraio zerbitzua, eskubide hori galdu genuen.\nHorrez gain, Arartekoak erabaki zuen Maixa bidegurutzean uzteko parada ematen zigutenez eta diru-laguntzak eskuratzeko eskaintza egingo zigutenez, gure arazoa konponduta zegoela. Gauzak horrela, abokatu batengana jo genuen eta idatziz eskatu genizkion Hezkuntza Sailari baliatutako datu teknikoak gure alabari autobusa ukatzeko. Abuztuan erantzun digute esateko ez dagoela txosten gehiagorik.\nZein da egoera gaur egun?\nGoizetan etortzen da udal langile bat Maixa jaso eta eskolan uzteko. Udal beharginen lanaldia 15:00etan amaitzen denez, itzultzeko zerbitzurik ez dugu.\nGuri ondo datorkigu udalak egiten duen ahalegina, baina hori Hezkuntza Sailaren eskumena da. Hezkuntza Sailak argudiatzen du guk uko egin diogula garraioari, baina ez da egia. Beste gurasoek egin dute hori.\n"Hezkuntza Sailak ez duenez gure alaba garraiatzen, ez dugu jantoki beka jaso"\nHori gutxi balitz, Hezkuntza Sailak berak ez duenez garraiatzen gure alaba, ez digute jantoki kuota aitortu. Abenduan eskatu beharko dugu diru-laguntza. Ez dauka inolako zentzurik. Izan ere, Maixa eskolatik 4 kilometrora bizi da oraindik, berdin dio nork eramaten duen. Eurek ez badute garraiatzen, beste modu batean egin behar dugu.\nDena den, gure arazoa ez da ekonomikoa, garraio zerbitzua bermatua ez dugula baizik. Guk eskatzen dugu teknikari batek erakustea arriskutsua dela benetan errepidea, eta zergatik. Behin hori jakinda, konpondu dezakegu, neurriak hartuta.\nUdaletxearekin ere aritu zarete?\nBai, konpromisoa hartu dute txosten teknikoa osatzeko. Izan ere, errepidea arriskutsua bada, ez da bakarrik autobusarentzat, baizik eta auzokide guztiontzat.\nGuraso Elkartearekin ere elkarlanean gaude sinadura bilketa abiatzeko. Bakarrik bagoaz Hezkuntza Sailera, ez digute kasurik egingo.


Zer berri - Isladak\nUdalsarea 2030ek bultzatzen duen Tokiko2030 Agenda Lantadearen lehen bilera burutu zen urriaren 21ean. Bertan Alexander Botok (Ihobeko Zuzendari Nagusia) eta Iker Atxak (Lehendakaritza, Trantsizio Soziala eta 2030 Agendako Idazkaritza Orokorra) Udalsarea 2030aren erronkak eta Agenda 2030 Basque Country programaren lehentasunak azaldu zizkieten udal eta eskualdeetako ordezkari politikoei.Ondoren, Udalsarea 2030en idazkaritza teknikotik datozen hilabeteetan Lantalde honen\nUrriaren 15ean, Batzen, Gazteak Enpleguratzeko Harrera Sistema, aurkeztu zen Donostian. Gipuzkoako Foru Aldundiko Babes eta Inklusio sarean dauden gazte migratu nahiz autoktonoen inklusio soziolaborala da proiektu honen helburu nagusia. Guk, Isladak bezala, gure ekarpena egin nahi dugu gazteen enpleguratze prozesu honetan, horregatik gu ere HARRERA ENPRESA gara. https://batzen.eus/harrera-enpresak/\nTolosa herri jasangarriagoa bihurtzeko lanean jarraitzen du Udalak eta aldaketa klimatikoari aurre egiteko plana garatzen ari da, alor horretako egungo erronkei tokikotasunez erantzuteko helburuarekin. Planaren lehen zirriborroa osatu du dagoeneko, eta udal teknikari eta politikariei aurkeztu ondoren herritarrei aurkeztu zaie irailaren 29an. Herritarrek hilabete bateko epea izango dute beraien ekarpenak egiteko.informazio gehiago eta ekarpenak egiteko\nBai, bai, ongi irakurri duzu! Agian zure herria barrukaldean kokatutako dago eta itsasoa ikusteko kilometroak egin beharko dituzu, baina nahiz herri hori Tutera, Donaixti edo Hernani izan, hor bertan hasten da itsasoa. Guztiok ditugu gogoan sare sozialetan argitaratuak izan diren zaborrez betetako itsasoak. “Nik ez dut horrelakorik egiten” esaten diogu gure buruari, gure zintzotasuna justifikatu\nLanean eta lantokian egiten dugunak ingurumean ISLADA duelako…. Egin KLIK energiaren alde! Gure barnean zerbaitek KLIK egiten duenean ohiturak aldatzeko joera hartzen dugu. Animatu eta egin KLIK!\nISLADAK, URTE BAT IRUDITAN\nUrte bat, kide bat gehiago eta web orri berria!\nGoi mailako BIKAIN ziurtagiria lortu dugu\n2030 Agendari eta Garapen Jasangarrirako Helburuei ekarpena egiteko modu asko daude, horietako bat hizkuntza dibertsitatea sustatzea delarik. Lan munduan eta enpresan euskara lan-hizkuntza izatera iristeko bidean, Eusko Jaurlaritzako Kultura eta Hizkuntza Politikako sailak bultzatzen duen BIKAIN Euskararen Kalitate Ziurtagiria oso baliagarria da, bide hori egiten ari diren enpresen eta erakundeen errekonozimendua egiteaz gain, hobetzen jarraitzeko


Categories - argazkilaritza foroa\nUsername\tPassword:\tRemember me\tForgot your password?\tForgot your username?\targazkilaritza foroa(1 viewing) (1) Guest\tBoard Categoriesargazkilaritza foroa... Argazki kritika... Aste bat gai bat... Argazkilaritza ikastaroa praktikan... Argazkilaritzari buruzko galderak... Argazkilarien txokoa... Aurkezpena eta agurra... Off-topic... Webgunearen berriak... Euskal herriko txokoak\targazkilaritza foroa\nArgazkilaritzari buruz berba egiteko tokia.\tArgazki kritika\tArgazkia erakutsi eta denon artean honi akatsak edo birtuteak bilatu eta banatzeko txokoa. 251\nReplies Last Post: Full casino online\tby JastInonset2 weeks, 4 days ago\tAste bat gai bat\tAste bat gai bat jokuaren txokoa duzu honakoa, betan zuen argazki eta iritziak elkarbanatu ahal izango dituzue. Honela argazkiarekin batera ohartxo batzuk jartzen badituzue hobeto oraindik. 8\nReplies Last Post: Re: Euskal Herriko Txoko kuttu ...\tby Arnaitz ©1 year, 6 months ago\tArgazkilaritza ikastaroa praktikan\tArgazkilaritza ikastaroan ikasitako praktikan jarri ondoren denei erakusteko tokia 2\nReplies Last Post: Re: Obturazio-abiadura praktik ...\tby akiliki2 years ago\tArgazkilaritzari buruzko galderak\tArgazkilaritzari buruz dituzuen zalantzak jartzeko lekua da. Denon artean elkar-laguntzeko tokia izango da. 9\nReplies Last Post: Re: Nola atera argazkiak su ar ...\tby akiliki1 year, 10 months ago\tArgazkilarien txokoa\tAtal honetan argazkilaritzari buruzko lotura eta berri interesgarriak jartzeko txokoa izango da 40\nReplies Last Post: Re: Objetiboarekin arazoak\tby akiliki1 year, 2 months ago\tAurkezpena eta agurra\tNorberari buruz berba egiteko txokoa. Honela denok hobeto ezagutu ahal izateko. 25\nReplies Last Post: Engagement kasyno internetowe ...\tby JastInonset3 weeks, 1 day ago\tOff-topic\tArgazkilaritzaz aparte beste gauza batzuk daudelako... 62.26k\nReplies Last Post: and regularly it built like\tby gizmodizmo2 minutes ago\tWebgunearen berriak\twww.argazkilaritza.com gertatzen ari diren aldaketen berri izango duzue atal honetan 4\nReplies Last Post: Pozycjonowanie rezygnacje ciez ...\tby Trieniard8 months, 1 week ago\tEuskal herriko txokoak\tEuskal Herriko txoko kuttunenak biltzeko kategoria dugu honakoa. Txoko lasaiak, txoko eder edo itsusiak, txoko lasai zein estresa sortzen dutenak,... Berdin du, zuretzat txokoa berezia bada eta gurekin banatu nahi baduzu hau duzu lekua. 2\nReplies Last Post: Re: Haizearen orrazia - Donost ...\tby akiliki1 year, 6 months ago\tPowered by Kunena\tTime to create page: 0.14 seconds


Mundua elkarrekin ezagutuz – Sabeletik Mundura\nHaurrak, jaiotzen denean, uretako ingurunetik haizezko mundurako trantsizioa egin behar du eta mundu berri honetan topatzen duen guztia berria da, ikasketa prozesu oso sendoari ekiten dio.\nIkasketa prozesu hori erreferentziazko pertsonaren taupadak sentituz eta aurpegiaren adierazpenak behatzeko aukerarekin egiteko aukera duenean sistema neuroendokrinoak lan errazagoa du helduaren erreakzioaren arabera bere erantzuna erregulatuko baitu. Adibidez, haize bolada batek lehen aldiz aurpegian ematen dionean heldua lasai badago edo irribarretsu, haizea ez du arriskutsutzat interpretatuko eta ez ditu jariatuko antsietatearen edo estresaren hormonak (kortisola eta adrenalina kasu). Aldiz, garraxika datorren pertsona bat gerturatzean heldua urduritu eta aurpegiko adierazpena gogorra bada, haurrak ulertuko du egoera hori ez dela ona eta defentsa mekanismoak jarriko ditu martxan, deseroso dagoela adieraziko du, mugituko da, negar egingo du…\nKontaktu fisikoak berez sortzen dituen hormonen onura izango du etengabe eta garapen integralerako egoera optimoan egongo da eta gainera, elkarrekin mundua ezagutuko dugu:\nHaurra soinean dugunean MUGIMENDU ASKATASUNA izango dugu eta horrek toki guztietara joan ahal izatea bermatuko digu, barrera arkitektonikorik gabe. Mugimendu hori ETENGABEKO KOMUNIKAZIOAN egingo dugu eta horrek, haurrarekin interakzio etengabea izatea sortuko du atxikimenduan eta komunikazioan (ahozko zein keinu bidezkoan) lagunduko du.\nElkar ezagutzeko eta elkarrekin gozatzeko etengabeko aukera emango digu eta helduari mundua BER-EZAGUTZEKO eta aurrez erreparatzen ez genituen gauzak ber-ikusteko aukera zoragarria da, eguneroko erritmo azkarra geldotu eta munduaz elkarrekin gozatzeko.


Hasi dira Epeleko konpost-planta altxatzeko lanak - Debagoiena - Goiena.eus\nHasi dira Epeleko konpost-planta altxatzeko lanak\nJokin Bereziartua Lizarazu 2015-01-20 17:04\nMugimendu handia izango da datozen hilabeteotan Epeleko zabortegian. Izan ere, atzo hasi zituzten Gipuzkoako Hondakin Kontsortzioa bertan egitekoa den konpost-planta eraikitzeko obra zibila. Hori bakarrik ez, Debagoieneko Mankomunitateak industria eta obra hondakinentzako gela hermetiko berria ere eraikiko du bertan, eta dena ondo bidean, gertu egongo da udaberrirako. Bihar amaituko da obra horretarako esleipen prozedura.\nIsurketa gelaxka edo eremu hermetiko horrek ia bi milioi euroko aurrekontua izango du eta hektarea bateko zabalera, hamar mila metro koadrokoa.\nHondakin ez arriskutsuak hartuko dituen esparru berri horrek Debagoienean bi urtean sortzen diren industria eta obra hondakinak batzeko besteko gaitasuna izango duela aurreikusi du Mankomunitateak.\nIzan ere, ondoan dagoen eremua ia erabat beteta dago azken bi urteotako hondakinekin. Obra hori egingo duen enpresa aurki aukeratuko du Mankomunitateak, bihar amaituko da-eta esleipen prozedura.\nKonpostatze Planta eraikitzeko lanak, hasita\nBestetik, Epeleko Konpostatze Plantaren obra zibila atzo hasi zen. Murias enpresak estolderia lanak amaitu zituen abenduan eta atzo eraikina bera egiteko lehen lanak hasi ziren. Lan horiek bost hilabeteko epean amaitzea espero du Gipuzkoako Hondakinen Kontsortzioak eta Murias, FCC eta Serbitzu enpresek osatutako UTEak gauzatuko ditu.\nPlanta berri horrek urtean 9.000 tona hondakin organiko konpost bihurtzeko ahalmena izango du. Lapatxeko Konpostatze plantarekin batera gaur egun Gipuzkoan sortzen den hondakin organiko guztia tratatzeko aukera emango du. 9.000 tona organiko horiekin urtean 2.300 tona inguru konpost lortuko da.


Tetrabrik bete kantu - GARA\nZeuok, musikari halako balioa ematen diozuen horiek zer esango zenukete kantu bat eta esne litro bat alderatuko bagenitu? Agian hain ezberdinak ez direla konturatuko ginateke. Badirudi, badakigu, esaten digute, esnea behiak bere barnean sortzen duela, eta animaliak irensten dituen belar, pentsu eta bestelakoetan duela oinarri. Bizi baldintzetan, behiaren egunerokotasun errepikakorrean.\nMusika, pertsonaren baten barnean sortzen da, eta irentsi dituen elikagaien ondorio zuzena da. Tristura eta ardoa, poza eta arroza... egunerokotasun hanpatzailea. Behiak bost sabel omen ditu, hori egia da, eta gizakiak bakarra, baina bestela, nahiko poliki moldatzen garela dirudi.\nAbeltzainaren eskuak dira (makinaren laguntzaz) esne litro hori behiaren barrutik atera eta jasotzen lehenak, maitekiro ahal denetan. Artistaren lagun, famili, musikazale anonimoen pazientzia handiko lana da musika, kantua lehen gorpuzkeran jaso eta, oihartzuna errepikatzea, maitekiro ahal denetan. Esnea, ondoren hura tratatuko duten enpresetara doa, dela artisau kooperatiba, dela lantegi aseptikoa. Kamioi handitan iristen da aluminiozko deposituetara. Musika, antzera, hurbilenekoen eskuetatik alde egin eta jauzi egiten du industriaren mundura, dela artisau kooperatiba, dela lantegi aseptiko, CDtan iristen da apal handien, disko gogor mugagabeen eta ondorik gabeko kajoien mundura. Maketa bihurtu da.\nIndustriaren kezka nagusia esnea kontsumitzailearen gustu aldakorretara egokitzea da, horretarako litro esne hartu eta teknika konplexu eta garestien bidez tratatu egiten dute; esneari ez zaio aski esne izatearekin. Musika ere ez da ezer bere horretan, teknikoak, grabaketa estudioak, efektuak behar ditu, zenbat eta garestiago orduan eta hobeto. Jende askoren eskuetatik pasa behar du. Disko bihurtzen da. Eta gero, garrantzitsuena, saldu beharra dago. Komertzialak esne litroarentzat, komertzialak musikarentzat. Publizitateak eta komunikabideak. Etekin ekonomikoa atera behar zaio hainbeste jenderen hainbesteko ahalegina saritzeko. Saltokien kontua da, nolanahi ere, esne litroaren eta kantuaren zortea.\nEta nahiko salduko ez balitz, akabo behiak eta akabo kantua sortu duena. Galdetu Euskal Herriko esnezale gehienei, soberakin gehiegi, errentagarritasun gutxi, subentziorik ez badago ez du saiatzeak ere merezi... Orain galdetu musikariei... ea zer erantzuten duten.\nEz dakit zergatik pentsatzen dugun kantu batek litro esne batek baino gehiago balio duela. Argi dago merkatuan antzeko balioa dutena, merkatuarentzat behintzat, industriarentzat behintzat, hutsaren hurrena.


Euskaltegi bat 16 urtetik gorako helduentzako euskara irakatsi eta ikasteko zentro bat da. Bi motatakoak izan daitezke:\nPribatuak, erakunde partikularrak.\nUdal-euskaltegiak bereizten dituena honako hau da: kalitate-adierazle batzuk betetzea, baliabide material eta prestakuntza-baliabide egokiak izatea eta irakasleak hautatzeko sistema zorrotza, eskatutako titulazioaz gain epaimahai baten aurrean oposizio bat egitea barne hartzen duena. Horrela, bada, irakasleen plantilla egonkorra da eta euskararen irakaskuntzan esperientzia luzea izateak egiaztatzen du. Era berean, Eusko Jaurlaritzak homologatutako tituluak egiaztatzeko prozesuetan parte hartzeko akreditazioa du.\nGainera, euskararen normalizazioan eta erabileran eta gure kulturaren transmisioan ezinbesteko eragile gisa egiten duen lana nabarmendu behar da. Horregatik, gure ingurunearen, paisaien, euskalkien, ohituren eta abarren ezagutza sustatzen duten kultura-jarduera ugari programatzen dira.\nZallako Anaia Maristen eraikin zaharrean gaude, 1906an sortu zena; hala ere, 1987an Enkarterriko Udal Euskaltegiaren Mankomunitatea sortu zenetik izandako garai berrietara egokitzen jakin izan du eraikin zahar horrek. Euskaltegia Zalla, Balmaseda eta Gueñesko udalerriek kudeatzen dute elkarrekin, eta azken bi gela horietan desplazatuta daude. Eskualde osoko ikasleez hornitzen da. Udal euskaltegi honek Internetera konektatutako ordenagailuak ditu, ikus-entzunezko baliabideak gela guztietan, baita liburuak, bideoak eta aldizkariak mailegatzeko zerbitzua ere.\nEuskalduntzeko eta alfabetatzeko prozesua bideratzeko oinarria Helduen Euskalduntzerako Oinarrizko Curriculuma da. Curriculumak lau maila ezartzen ditu euskalduntzeko eta alfabetatzeko prozesuan:\n• Lehen maila edo oinarrizkoa. Maila hori gainditzean, ikasleak euskaraz egin ahal izango ditu ohiko elkarrizketak – Lagunarteko maila bakunekoak –. Testu laburrak irakurtzeko eta ulertzeko gai izango da, eta zailak ez diren testuak ere idatzi ahal izango ditu.\n• Bigarren mailan, lehenengoan ikasitakoa finkatzeaz gain, ikasleak bereganatutako trebetasunak eta ezagutzak barneratuko ditu eta ahoz zein idatziz euskaraz produzituko ditu. Erraztasunez defendatuko da hizkuntza-testuinguru zabalagoetan, ahoz zein idatziz.\n• Hirugarren mailan, ikasleak normaltasunez jardungo du elkarrizketa-maila orokorretan, eta zuzen eta komunikazio-aberastasunez hitz egiteko gai izango da. Ez du zailtasunik izango entsegu, eleberri, ipuin eta bestelako literatura-sorkuntzei aurre egiteko; aldi berean, korrespondentzia, artikuluak edo testu komunak idazteko gai izango da.\n• Laugarren mailak euskara teknikoaren eta zientifikoaren beharrak estaliko ditu. Maila honek hizkuntza tekniko eta/edo zientifikoko testuinguruetan adierazteko aukera emango dio ikasleari. Aldi berean, maila handiko testu idatziak normaltasunez ulertzea ahalbidetuko du, eta hainbat hizkuntza-maila (formalak eta informalak) trebetasunez menderatuko ditu. Idazketaren arloan ez du zailtasunik izango era guztietako idatziei aurre egiteko.\nCurriculumaz gain, egungo helduak euskalduntzeko eta alfabetatzeko oso tresna garrantzitsua da Hizkuntzen Europako Erreferentzia Marko Bateratua (Cervantes Institutuaren gaztelaniazko bertsioa). Erreferentzia-esparru hori Europako Kontseiluaren Hizkuntza Politikaren Dibisoiak garatzen du. Dokumentu baliotsu hori oso lagungarria izango da irakasleentzat zein ikasleentzat, besteak beste, curriculumak eta programak garatzeko, helburuak definitzeko eta estandar bateratuak eta baliokideak erabiltzeko trebetasunen neurketan eta ebaluazioan.\nHABE B1 (1.HE)\nHABE B2 (2.HE)\nHABE C1 (3.HE)\nHABE C2 (4.HE)\nC1 eta B2 mailako ikastaroko matrikula\nAstelehenetik ostegunera 9: 00etatik 14: 00etara.


Astronomia - izkiparkea - web.araba.eus\nAstronomia - izkiparkea\nIzkiko parke naturalean, parketxearen ondoan, astronomia behatokia dago. Izkiko astronomia behatokia 2017ko irailaren 30ean inauguratu zen; La Otra Mitad elkarteak egin zuen proiektua, Arabako Foru Aldundiak eta Arraia-maeztuko Udalak finantzatu eta hiru erakundeek kudeatzen dute gaur egun.\nProiektuaren abiapuntua parke naturalaren definizioari berari datxezkio, halakoak giza ustiaketak edo okupazioak nabarmen eraldatu ez dituen eremuak direlako eta, gainera, bereizgarriak dira bertako paisaien edertasunagatik, ekosistemen garrantziagatik, floraren edo egitura geomorfologikoen berezitasunagatik Horregatik guztiagatik, eremu horietako baliabide naturalen arrazoizko aprobetxamendua eta erabilera publikoa zaintzarekin edo balio ekologiko, estetiko eta hezkuntzakoekin bateragarri bihurtzeko xedez, beharrezkoa da botere publikoen lehentasunezko esku hartzea. Hain zuzen ere, eraldaketa txikia daukan eremu honek argi kutsadura motela dauka eta, beraz, gaueko paisaia bikainaz goza daiteke bertan. Basafaunaren ehuneko handiak gaueko ohiturak dauzka eta, hortaz, ahalik eta argi kutsadurarik motelena egon dadin bultzatzen duten politikek eragingarriro lagun dezakete naturagune honen balio naturalak jagoten.\nBehatokiak iparraldeko eta hegoaldeko moduluak dauzka eta ikerkuntzan nahiz lan zientifikoetan erabiltzen da. Hegoaldeko moduluak laguntza eskaintzen du eta argazki erregistro ez-zientifikoak egiten ditu. Zientzia jarduera eta zabalkunde eskutik lotuta doaz behatokian eta, urtean zehar, hainbat jarduera astronomiko antolatzen dira.


ohiotar / ohituarazi\nohitu, ohi, ohitzen 1 da ad ohitura hartu.\nZin dagit gogorra dela norberaren aita zaharra denean jada, negarrez ikusi beharra, ohitu gabe bazaude behintzat. Ramon Saizarbitoria «Gorde nazazu lurpean» - 440. orr.\nGaraziren galeraz ohitzen hasi? Txillardegi «Putzu» - 345. orr.\nBat ohitu egiten da gauzak geroz eta gogorrago bihur daitezen; harritzeari uzten dio batek, gogor baino gogorrago zena are eta gogortzenago dela ikusteaz. Oskar Arana «Lotsaizuna» - John Maxwell Coetzee - 280. orr.\nKontu korronteko diruari kiratsa dariola... ba tira!, sudurra aise ohitzen omen da; izen ona eta itxura, berriz, gorde egin behar dira. Migel Angel Mintegi «Denak du bere prezioa» - 231. orr.\nEhunka dira egunero kalera atera behar diren hitzak, moldeak, manerak, mundua erakusteko ahaleginak, eta ohitzea, kostatu egiten da. Iñigo Aranbarri «Hizlandia» - 17. orr.\nApurka, begiak ñarrotuz, ohitu naiz. Koldo Izagirre «Agirre zaharraren kartzelaldi berriak» - 93. orr.\n-Ni ezingo nintzateke ohitu. Eskarne Mujika «Atzo» - Agota Kristof - 72. orr.\nEntzunaren entzunez, ohitu garen titulu horietako bat. Iñigo Aranbarri «Hizlandia» - 58. orr.\nHasieran ez zitzaion gustatzen, baina gero ohitu egin zen. Josu Zabaleta «Jakintzaren arbola» - Pio Baroja - 144. orr.\nOhitu egiten da bat. Eskarne Mujika «Atzo» - Agota Kristof - 72. orr.\nSobera ohitua zaude munstro horren atzetik ibiltzen. Fernando Rey «Paradisuko Almanaka» - Gianni Celati - 195. orr.\nDenen iritziz gaizki hezitako pertsona nintzen, gaizki ohitua. Fernando Rey «Paradisuko Almanaka» - Gianni Celati - 13. orr.\n2 (objektua -tzera eta -ra atzizkiekin)\nOroimenik gabe bizitzera ere ohitzen da, baina ez da ohitzen ahazmenik gabe bizitzera. Felipe Juaristi «Airezko emakumeak» - 9. orr.\nBizitzaren geometria, beirak tarteko, ikustera ohitu nintzen. Felipe Juaristi «Airezko emakumeak» - 107. orr.\nEz bainago egonean egotera ohitua. Joxe Austin Arrieta «Homo Faber» - Max Frisch - 109. orr.\nOhitzen ari naiz estoldako ura edatera, azkenean gustatu egingo zait. Harkaitz Cano «Piano gainean gosaltzen» - 21. orr.\nArgazkiek egunkarietan ezer ez esatera ohitu naiz. Iñigo Aranbarri «Hizlandia» - 96. orr.\n-Tira, ohitzen hasia nindunan hirekin bizitzera. Aingeru Epaltza «Rock'n'roll» - 394. orr.\nDenborarekin [...] ilusio bat sortu zitzaidan: ohitu egingo nintzela egoera berrira, ahaztu egingo nintzela Angelez eta bere lagunez. Bernardo Atxaga «Soinujolearen semea» - 119. orr.\nZoriona droga gogorra da gorputzarentzat, hasierako dosietara gorputza ohitu egiten da, eta hurrena gehiago behar du. Pako Aristi «Urregilearen orduak» - 256. orr.\nHala ere, oraino ez nintzen ohitu adin horretako ohiko zehaztasun ezera. Aingeru Epaltza «Rock'n'roll» - 307. orr.\nEta honetara ohitu beharko dut aurrerantzean, honetara eta hau baino ere gutxiagora. Oskar Arana «Lotsaizuna» - John Maxwell Coetzee - 196. orr.\nAise ohitu ginen hartara. Mirentxu Larrañaga «Peaceful soldadua» - Michael Morpurgo - 32. orr.\n3 (objektua -tzen atzikiarekin)\nAzkenerako ohitu egin nintzen bertan gora eta behera ibiltzen. Ramon Saizarbitoria «Gorde nazazu lurpean» - 453. orr.\nPrentsan, eta menturaz normalean tituluetan ez irakurtzen ohitu garelako, adjektiboa beti da deigarri. Iñigo Aranbarri «Hizlandia» - 118. orr.\nGero ume horiek are adiskideago egiten zaizkizu, jaiotzetik zu ikusten ohitu baitira. Gotzon Garate «India harrigarria» - 154. orr.\nZure ahoa ez dadila ohitu zin egiten, ez eta Santuaren izena maizegi aipatzen ere. Elizen arteko biblia Si 23,9\nAndrés automatikoki erantzuten ohitu da. Lourdes Oñederra «Eta emakumeari sugeak esan zion» - 41. orr.\nMunduaren erdia ukatzen ohituak gara. Itxaro Borda «Hiruko» - 96. orr.\n4 (objektua -ekin atzikiarekin)\nUmetatik ohitu behar izan dut Cementos Rezola lantegiko tximiniekin. Joan Mari Irigoien «Ipuin batean bezala» - 99. orr.\nAskatasuna agindu ziolako ezkondu zen Betterekin, baina behin elkarrekin ohitu zirenean, ohartu zen ez zuela interes handirik [...] askatasun horretaz baliatzeko. Oskar Arana «Brooklyngo erokeriak» - Paul Auster - 49. orr.\nEz al zen, bada, ikuskizunarekin ohitzen ari? Anjel Lertxundi «Azkenaz beste» - 29. orr.\nArdo zaharrarekin ohituak ez du berririk nahi, "zaharra hobea duk" esaten baitu. Elizen arteko biblia Lk 5,39\nIgual ohitzera helduko naiz, sakelakoarekin bezala, ez dizuet ezetz esaten. Iban Zaldua «Etorkizuna» - 7. orr.\n· 5 du ad ohitura harrarazi. ik ohiarazi.\nOhitu ezak Julie orori beha egotera eta oro mezutzera, bai eta huskeria irudi dakiokeena ere. Jon Muñoz «Harreman arriskutsuak» - Choderlos de Laclos - 330. orr.\nEz dea alabaina zinezko desleialkeria, jukutria beltza, zeure adiskidea zugandik urrun uztea, zu gabe ezin bizitzera ohitu duzun ondoren? Jon Muñoz «Harreman arriskutsuak» - Choderlos de Laclos - 386. orr.\nEz ohitu zeure ahoa itsusikeriak esatera, bekaturako aukera ematen baitu horrek. Elizen arteko biblia Si 23,13\nOhitu ezazu zure senarra galera horietara. Juan Martin Elexpuru / Bego Montorio «Filosofia apaingelan» - Sade - 145. orr.\nZeren osaba Joanikotek halaxe erakutsi baitzidan, eta hartarat ohitu ninduen... Joan Mari Irigoien «Lur bat haratago» - 309. orr.\n-Bai, baina ni siberiarra naun, eta horrelako ibilaldi latzetara ohitu nindunan txikitan, aitarekin ehizan nindoalarik. Karlos Zabala «Mikel Strogoff» - Jules Verne - 137. orr.\nUrola-Kostako herri aldizkarien eta euren bultzatzaile guztien lana eskertu zuen, «herriko notiziak aldiro euskaraz irakurtzen ohitu gaituztelako». Berria - Euskal Herria 2004-02-20\nEgunero egiten zen desfile honek soldaduen musika, jantzi eta jokamoldeekin ohitu zituen bertakoak, eta laster hasiko ziren haien formen eta doinuen parodia egiten. Askoren artean «Rataplan» - 18. orr.\nGaizki ohitu gaitu Osasunak eta atzoko porrotak eta taldeko jokalari garrantzitsu batzuen hutsuneak, urtarrileko aldapa gogorra izan daitekeela sumatu daiteke. Berria - Kirola 2006-01-15\nGaizki ohitu ditu, nahi duten guztia egiten dute! Fernando Rey «Gure etxeko kontuak» - Natalia Ginzburg - 238. orr.\nDantzalekuetako argi sikodelikoak halako moduz ohitzen ditu begiak, non gero, kanpora irtendakoan, gauaren iluna beltzagoa iruditzen zaigun, eta ondorioz, gaua utzi eta berriro fluoreszente normalak dituen taberna batera sartzean, bertako argia biziagoa, mingarriagoa. Pako Aristi «Urregilearen orduak» - 351. orr.\nEz ditinat gaizki ohitu nahi. Anton Garikano «Maitea» - Toni Morrison - 24. orr.\nZure jokabidea bikaina zatekeen gizon ohitu batekin, ez baitzukeen desirarik baizik. Jon Muñoz «Harreman arriskutsuak» - Choderlos de Laclos - 178. orr.\nGau hartako sorgintxo "ohitua" oraindik birjina izatea [...] agure haien gainbehera penagarriaren seinalea zen batez ere. Ibon Uribarri «Loti ederrak» - Yasunari Kawabata - 57. orr.\naulkitik ikusten ohitu (3); azkenerako ohitu (5); begiak ohitu (4); berehala ohitu (7); berehala ohitu zen (4); bizitzera ohitu (6)\negiten ohitu (7); egoten ohitu (3); erabat ohitu (3); gaizki ohitu (13); hartara ohitu (5); horietara ohitu (4); horretara ohitu (7)\nikusten ohitu (9); ikustera ohitu (6); ilunpera ohitu (3); ilunpera ohitu ahala (3); iluntasunera ohitu (3); irakurtzen ohitu (3); izatera ohitu (4); jendea ohitu (5); jokatzera ohitu (3); laster ohitu (5); laster ohitu ziren (3)\nohitu ahala (4); ohitu arte (6); ohitu beharra (6); ohitu da (15); ohitu dira (9); ohitu egin behar (5); ohitu egin nintzen (7); ohitu egiten zara (10); ohitu gabe (12); ohitu gabea (5); ohitu gaituelako (3); ohitu gara (17); ohitu naiz (14); ohitu nintzen (12); ohitu zen (24)\nbizitzen ohitua (3); bizitzera ohitua (3); egiten ohitua (5); egitera ohitua (4); egotera ohitua (5); ez baitzegoen ohitua (3); gaizki ohitua (3); ibiltzen ohitua (3); ikusten ohitua (6); izatera ohitua (3); ni ohitua nago (3)\nohitua bainengoen (4); ohitua behar (4); ohitua dago (15); ohitua dagoen (5); ohitua den (3); ohitua nago (16); ohitua nengoen (8); ohitua nintzen (3); ohitua zaude (3); ohitua zegoela (3); ohitua zegoen (21); ohitua zen (10); oso ohitua (4)\nohituago dago (7)\nbizitzen ohituak (3); egiten ohituak (7); horretara ohituak (3); ikusten ohituak (4); jokatzen ohituak (3); ohituak baitira (3); ohituak daude (11); ohituak gaude (11); ohituak ginen (3); ohituak zeuden (3)\negiten ohiturik (3); ikustera ohiturik (3); ohiturik gaude (3); ohiturik zegoen (4)\naritzera ohituta (3); bizitzen ohituta (4); bizitzera ohituta (5)\negiten ohituta (8); egitera ohituta (6); egotera ohituta (6); entzuten ohituta (3); gaizki ohituta (8); hartzera ohituta (6); honezkero ohituta (4); horretara ohituta (15)\nibiltzen ohituta (7); ikusten ohituta (6); ikustera ohituta (7); irakurtzera ohituta (3); jokatzen ohituta (8); jokatzera ohituta (12); lehiatzera ohituta (3)\nohituta baitaude (5); ohituta daude (41); ohituta egon (14); ohituta egongo (8); ohituta egotea (4); ohituta gaude (34); ohituta zegoen (34); ohituta zeuden (9); oso ohituta (6)\ngaizki ohitutako (3); ohitutako jendea (4)\nohituz gero (4); ohituz joan (6); ohituz joan nintzen (3); ohituz zihoazen (3)\nhorretara ohitzea (3)\nhorretara ohitzeko (4); ohitzeko astia (3)\napurka ohitzen (3); gaizki ohitzen (4); gaizki ohitzen ari (3); horretara ohitzen (3); ikustera ohitzen (3); jendea gaizki ohitzen (3)\nohitzen ari (19); ohitzen ari naiz (5); ohitzen da (14); ohitzen gara (3); ohitzen hasi (7); ohitzen hasia (6); ohitzen hasiak (8); ohitzen hasita (4); ohitzen joan (5); ohitzen zara (4)\nsegituan ohitzen (3)


PERTSONAIAK: Narratzailea, Olentzero, herriko emakumea, eguzkia, herritarrak.\nNARRATZAILEA: Olentzero Euskal Herriko basoetan bizi da. Basoan ikatza egiten aritzen da. Urtean behin OLENTZERO basotik inguruko herrietara jeisten da, bizkarrean daraman ikatza saltzera. Herrira heltzen da eta...\nHERRIKO EMAKUMEA: Nor zara zu jauna?\nOLENTZERO: Ni Olentzero naiz.\nHERRIKO EMAKUMEA: Baina nondik zatoz hain pozik eta alai?\nOLENTZERO: Urbasako mendietatik nator.\nHERRIKO EMAKUMEA: Urbasako mendietatik...! Eta zer daramazu bizkar gainean?\nOLENTZERO: Basoan egin dudan ikatza, herri honetakoei saltzeko.\nHERRIKO EMAKUMEA: Bai ongi datorkigula!. Neguan gaudenez, sua piztu behar dugu etxea berotzeko.\nNARRATZAILEA: Urtero, Olentzerok herrira jeisten jarraitrezn du, eta ikatza saldu ondoren, Urbasako mendi etara itzultzen da. Baina, urte batean, behin jeitsi ordez, bi aldiz jeitsi zen inguruko herrietara. Herrikoek berriro ikusterakoan, harriturik geratu ziren eta galdetu zioten:\nHERRITARRAK: Berriro hurekin zaude! Zer dela eta etorri zara?\nOLENTZERO: Gaur goizean Aralarreko zelaietan, Eguzkia argitsu agertu da eta honela esan dit:\nEGUZKIAK: Olentzero! Olentzero! Berri on bat ematen dizut.\nOLENTZERO: Zer berri da hori, Eguzki jauna?\nEGUZKIA: Ba...begira: antzinako euskaldunak jentilak ziren, eta oso alai eta paketsu bizi ziren. Hemendik aurrera Eguberriak guk ere alaitasunez eta zorionez ospatzeko, haurrei eta lagunei opariak banatuko dizkiezu. Zoaz berri hau ematera!\nOLENTZERO: Hori esan bezain laster, Eguzkia desagertu da, eta, ni zuei berri on hori kontatzera, tximista bezain azkar etorri naiz.\nNARRATZAILEA: Orduan, herrikoek eta Olentzerok erabaki bat hartu zuten:\nGUZTIOK: Hemendik aurrera guztiok pozik eta pakean bizitzen saiatuko gara, eta gainera, Eguberrietan oso ondo pasatuko dugu Olentzerok ekarritako opariekin jolastuz.


Lagun agurgarriok: Urteroko legez, Zarauzko Photomuseumek 2021ko Argazki Bilera aurkezten du. Edizio hau hogeita hemezortzigarrena da, hain zuzen. Aurrekoetan bezala, erakusketek hainbat genero fotografiko (argazkilaritza artistikoa, natura-argazkigintza –urpekoa- eta dokumentala) biltzen ditu. Honek guztiak helburu nagusi bat du: argazkigintzak eskaintzen dituen aukera zabalak ikusleei hurbiltzea. Bestalde gogoratu Photomuseumaren instalazioetan argazkigintzaren bilakaeraz gozatzeko aukera dagoela, argazkigintzaren hastapenetatik gaur egun arte. Interesgarria izango duzuelakoan eta zuen arreta eskertuz, jaso ezazue...


ARMAGINTZAREN MUSEOAREN I IPUIN LEHIAKETA — Armagintzaren Museoa\nARMAGINTZAREN MUSEOAREN I IPUIN LEHIAKETA\n- Parte-hartzaileak: 12-16 urte bitarteko neska-mutilak.\n- Modalitateak: Euskera zein gaztelania. Ordenagailuz idatziak, lerroen artean tarte bikoitza utzita, eta Arial 11n.\n- Idazlanaren orri-kopurua: gehienez lau orri, gutxienez orri bat.\n- Gaia: 2010eko Nazioarteko Museoen eguneko lemarekin, gizarte harmoniarekin, lotuta egon behar du edota, ipuinean Museoko piezaren bat sartuta egon behar du.\n- Parte-hartzaile bakoitzak, gehienez, bi ipuin aurkeztu ahal izango ditu. Aldez aurretik argitaratu gabeak izan beharko dira. Ezin izango dira edizio eta zabalkunde eskubideak hitzemanda egon; eta, era berean, ezin izango dira eskubide horiek hitzar litzakeen beste lehiaketeren batean aurkeztuak izan. Armagintzaren Museoak ipuinak bere jardueretan erabiltzeko eskubidea izango du egileen aurretiko baimenik gabe, eta web orrian argitaratu edota zabaldu ahal izango ditu. Ipuinen hedapenak ez du autore-eskubiderik sorraraziko, ez egilearen alde ez Museoaren alde.\n- Aurkezteko modua: Paperean egindako hiru kopia sartu beharko dira kartazal itxi batean. Kanpoko aldean modalitatea adierazi beharko da, hau da, euskeraz ala gaztelaniaz idatzia den. Kartazalaren barruan, lana ezezik beste kartazal itxi bat sartu beharko da. Kartazal itxi horren kanpoaldean izengoitia eta lanaren izenburua bakarrik agertu beharko dira. Barruan, egilearen datuak joan beharko dira (izen-abizenak, adina, helbidea, telefonoa, e-maila eta ikastetxea).\n- Aurkezteko legua eta informazioa: Pegora, Herritarren zerbitzurako bulegoa, Untzaga Plaza, 1. 20600 EIBAR (Gipuzkoa) Tel.: 943708400. (Ordutegia: 09:00etatik 14:00etara eta 17:00etatik 19:30era, astelehenetik ostegunera, eta 09:00etatik 14:00etara ostiraletan) Norbera bertara joanda edo posta ziurtatuz aurkeztu daitezke lanak\n- Aurkezteko epea: 2010eko martxoaren 30a arte.\n- Baloratzeko irizpideak: Gaiaren originaltasuna, aberastasun linguistikoa, akats ortografikorik ez azaltzea, argumentuaren koherentzia.\n-Epaimahaia eta bere erabakia: Armagintzaren Museoaren batzordeak izendatuko du epaimahaia, eta erabakia hartzen duenean jakinaraziko da epaimahaikideak nortzuk diren. Epaimahaiaren erabakia apelaezina izango da eta argitaratu egingo da. Sariak 2010eko maiatzaren 18an emango ditu Museoak, horretarako espresuki antolatuko duen ekitaldian, eta parte-hartzaile guztiak izango dira bertara gonbidatuak. Finalista izango diren 5 ipuinak irakurriko dira ekitaldian.\n- Modalitate bakoitzeko (euskera eta gaztelania) honako sari hauek emango dira: 1. Saria: 90 euro / 2. Saria: 60 euro / 3. Saria: 45 euro. Bi akzesit ere emango dira, oroitzapenezko bi oparitxo. Egileek ezin izango dute sari bat baino gehiago eskuratu. Sariak eman gabe utzi ahal izango dira, lanek maila egokirik ez badute. Ohorezko aipamena egingo zaie partaide guztiei eta diploma bat emango zaie.\n- Originalak ez dira bueltan itzuliko.\n- Lehiaketa honetan parte hartzeak oinarri guzti hauek onartzea ekarriko du. Behin aurkeztuz gero, ezingo da lana berreskuratu edo erreklamatu. Zernahi gertaturik ere Armagintza Museoak erabakiko du zer egin, epaimahaiaren txostena jaso eta gero.


EB-IUk bat egiten du EAJ-PNV eta EA alderdi politikoek Eusko Jaurlaritza osatzeko izenpetu zuten Koalizio-Hitzarmenarekin. | EA - Eusko Alkartasuna\nHasiera » Gizarte-gaiak » EB-IUk bat egiten du EAJ-PNV eta EA alderdi politikoek Eusko Jaurlaritza osatzeko izenpetu zuten Koalizio-Hitzarmenarekin.\nEB-IUk bat egiten du EAJ-PNV eta EA alderdi politikoek Eusko Jaurlaritza osatzeko izenpetu zuten Koalizio-Hitzarmenarekin.\nArgitaratua honek egina: Prentsa Bulegoa data Ira 18, 2001 honetan: Gizarte-gaiak\nII.- HIRUKO JAURLARITZA\n1.- Bakerako, elkarbizitzarako\neta normalizazio politikorako printzipioak.\n2.- Gizarte integratuaren\nalorreko eta bazterketaren aurkako konpromisoak.\n3.- Etxebizitza, ingurumen\neta ezagutzaren gizarteari dagozkion arloko jardun zehatzak eta orokorrak.\neuskal herritarren zerbitzura.\n4.- Euskal gizarte berrirako\nekintza publikoko beste ardatz batzuk.\nIII.- JAURLARITZAREN BARNEKO\nANTOLAMENDUAN ETA EGITURAN EGIN BEHARREKO ALDAKETAK. FUNTZIOEN ESLEIPENA ETA\nIV.- 2001EKO UZTAILAREN\n6AN EAJ-PNV ETA EA ALDERDIEK IZENPETU ZUTEN GAUR EGUNGO GOBERNU-HITZARMENAREN\nPRINTZIPIO ETA FUNTZIONAMENDU-ARAUEKIKO EB-IU-REN ATXIKIMENDUA.\nV.- ERAKUNDE-EKINTZA POLITIKOAREN\nEB-IUk bat egiten\ndu EAJ-PNV eta EA alderdiek Euskadiren orainean eta geroan duten konfiantzarekin,\nbaita gure gizartean bakea eta normalizazio politikoa behin betiko nagusituko\ndiren itxaropenarekin ere.\nnahi legitimoak ez dira indarkeriarekin eta honek eragiten dituen nahigabe eta\nfrustrazioekin nahastu behar, euskal gizarteak ez du halakorik merezi eta, hori\ndela-eta, gaur egun Eusko Jaurlaritza osatzen duten alderdiek zein EB-IUk bat\negiten dute eztabaida politikoa burutzeko eta proiektuak alderatzeko eszenategi\nberri baten alde lan egiteko erantzukizunean. Izan ere, euskal gizartearen moduko\ngizarte zibilizatu eta tolerante baten berezko elkarrizketa eta konpromisorako\nbideen barruan gauzatuko den eszenategi berri baten aldeko lana funtsezkoa izango\nJoan den maiatzaren\n13ko hauteskundeekin euskal politikaren etapa berri bati eman zitzaion hasiera.\nHauteskundeetako emaitzen ondorioz, EAJ-PNV eta EA alderdiek Euskal Autonomia\nErkidegoan koalizio-gobernua osatzeko hitzarmena lortu zuten 2001eko uztailaren\n6an. Bi alderdi hauek jakin badakite VII. Legegintzaldi honek garrantzi handia\nizango duela euskal gizarteak aurrean dituen erronkei aurre egiteko.\nJaurlaritza osatzeko hitzarmen horretan bi alderdi hauek ez zuten politika egiteko\nformula esklusibistarik bilatu; izatez, partekatzen zituzten programa-printzipioetan\noinarrituta bi alderdiek adostutako Azken Xedapenean ondokoa ezarri zuten: legegintzaldi\nhonetan politikaren eta erakundeen egonkortasuna ahalbidetuko duen beste indar\npolitiko batzuekin adostasun-formulak finkatzeko prozesu bati hasiera emateko\nkonpromisoa, erakunde-ekintza politikoa koordinatzeko arauetan aurreikusten\ndiren helburuei jarraituta.\nhonetan gaur egun indarrean dagoen Jaurlaritzaren programarekiko EB-IUren atxikipen\nzehatza eta berezia adosten dute Lehendakariak zein EAJ-PNV, EA eta EB-IU indar\npolitikoek. Dokumentu honetan atxikipenarekiko adostasuna zehazteaz gain, EB-IU\nindar politikoa dagoeneko eratuta dagoen Eusko Jaurlaritzara sartzearen xehetasunak\nere jasotzen dira. Euskadi normalizatu eta aurrerakoia eratzeko oinarrizko zutabeetako\nbat gizartearen eta politikaren arloan dagoen aniztasuna errespetatzea da izan\ndiren hauteskunde desberdinek finkatu duten aniztasuna hain zuzen ere eta horixe\nislatzen da dokumentu honetan. Gaur egun ezagutzen dugun Euskadi irudikatu eta\ngauzatu duen aniztasun hori gure historiaren emaitza da.\nbidez EAJ-PNV, EA eta EB-IU indar politikoez osatutako hiruko Jaurlaritza adosten\ndugun indar politikoak eta Lehendakaria bera kenketan oinarritu beharrean baturan\noinarritzen den etorkizuna hartzen dugu aintzat eta halako etorkizuna aintzat\nhartzen duen gizartearen ezinbesteko zati gara. Gizartearen eta politikaren\nalorreko aniztasunak gure erronka nagusiei aurre egitearen zerbitzura egon behar\nduen tresna preziatua izan behar du. Erronka nagusi hauen artean bakea, elkarbizitza\nnormalizatua eta gehiengoarentzako ongizate-mailarik handiena ziurtatzeko borondate\npubliko nabarmena nabarmendu behar dira\nGure iritziz erronka\nhauek etapa berri honetan gaindituko dira, baldin eta erakundeek behar besteko\negonkortasuna badute eta herritarrei konfiantza eta segurtasuna transmititzen\nbadiete. Hori dela-eta, herritarrei oso mezu argia bidali behar dion formula\nbaten aldeko apustua egin da: beste iritzi batzuen gainetik eta alderdien interes\nlegitimoen gainetik, hitzarmen hau izenpetzen dugun erakunde eta indar politikoek\nbat egitearen aldeko apustua egin dugu, indarkeriaren arazo itogarriaren amaiera\nhurbilduko duen eta gizarte justu, solidario eta ekologikoki jasangarriago baten\netorkizuna hurbilduko duen bategite-borondatearen aldeko apustua egiten dugu.\nEB-IU Eusko Jaurlaritzan\nsartzeak batzuek egoskorkeriaz iraunarazi nahi duten gatazkaren logika apurtzen\ndu. EB-IU Jaurlaritzan sartzeak argi eta garbi adierazten du Euskadiren orainaren\neta geroaren eraikuntzan inor ez dagoela soberan; aitzitik, konpromiso eta ikuspegi\ndesberdin gehiago behar direla.\negoera zail batean formula berri bat probatuko dugula eta honek ahalegin handia\nez ezik arriskua hartzea ere eskatuko duela. Hala ere, zailtasun hauei aurre\negiteko prest gaude eta horretan gure herriarentzat etorkizun hobe bat eraikitzen\nlagunduko dugun ilusioak gidatzen gaitu. Zailtasunak, arazoak eta zalantzak\nhandiak badira ere, are handiagoa da gure gizarteari eta gure atzetik datozen\nbelaunaldiei utziko diegun gizarteari horrenbesteko kalte egiten dion egoerak\njarraitzeak sorrarazten digun kezka.\nII.- HIRUKO JAURLARITZA BERRIAREN PROGRAMA-LEHENTASUNAK\nEAJ-PNV eta EA alderdiek\nizenpetutako gobernu-hitzarmenean zehazten denez datorren legegintzaldirako\nprograma-lehentasunak bakea eta autogobernua dira eta EB-IUk bat egiten du programa-lehentasunei\ndagokienez bi alderdi hauekin. Hala ere, dokumentu hau sinatzen duten hiru indar\npolitikoen iritziz gobernu batek XXI. mendearen hasieran lehentasunez bideratzen\ndituen jardunen oinarriak gizartea egituratzeak eta bazterketaren aurkako borrokak\nizan behar dute. Hiru helburu hauek erronka handia dira, baina, era berean,\nitxaropen handikoak dira gure herriarentzat.\ndagoeneko finkatuta dauden eta jende guztiak ezagutzen dituen programa-printzipioez\ngain (ekonomi hazkunde jasangarria, prestakuntza eta enpleguko eredua, kultura\neta hizkuntza anitzeko eredua, autogobernua…), hitzarmena sinatzen dutenek\nbere egiten dituzten konpromisoak ere zehaztu beharko dira hitzarmen honetan.\nHorrela Euskadiren gobernagarritasunaren alde hiruko Jaurlaritza honek gaineratuko\ndituen zenbait ardatz eta proiektu zehaztuko dira, hori guztia Euskadiko herritarren\nosotasunaren onurarako ez ezik, munduko gainerako herriekiko konpromisorako\nere lagungarria izango delakoan.\nardatzak hartuko dira aintzat:\n4.- Euskal gizarte\nberrirako ekintza publikoko beste ardatz batzuk.\nELKARBIZITZARAKO ETA NORMALIZAZIO POLITIKORAKO PRINTZIPIOAK.\nEuskal gizarteak egoera bereziki\nzaila bizi du eta egoera honen elementurik bereizgarriena ETAren terrorismoaren\nondorioz gertatzen den giza eskubideen urratzea eta indarkeriaren iraupena dugu.\nETAk euskal herritarren gehiengoaren borondatea mespretxatzen du eta horren\nlekuko dugu gure herrian uzten ari den oinazearen eta heriotzaren aztarna. Ez\ndago hilketa ekintza politiko gisa justifikatzen duen arrazoi politiko edo etikorik.\nJazarpenak, estortsioak eta mehatxuek giza eskubide besterenezinak urratzen\ndituzte, elkarbizitza demokratikoa apurtzen dute eta gure nortasunean eta gure\ngizarte-justiziako konpromisoan aurrera egiteko aukera uxatzen dute.\nHori dela-eta, EAJ-PNV,\nEA eta EB-IU indar politikoek Lehendakariak 2000ko urriaren 25ean (konpromiso\ndemokratikoa), 2000ko abenduaren 20an (konpromiso etikoa) eta 2001eko otsailaren\n8an (gizarte-konpromisoa) egindako adierazpenen baliagarritasuna berresten dugu.\nEusko Jaurlaritzak bakea, elkarbizitza, elkarrizketa eta normalizazio politikoaren\nalorrean garatuko duen jarduna hiru zutabetan oinarrituko da: pertsona guztien,\ninolako bereizketarik egin gabe, giza eskubideak eta bizitza babesteko konpromiso\netikoa; elkarrizketa bakea eta elkarbizitza lortzeko tresna gisa babesteko\nkonpromiso politikoa; eta euskal herritarren erabakiak errespetatzeko konpromiso\nIldo honetan, EAJ-PNV,\nEA eta EB-Iuk ondokoa babestuko dugu:\nIndarkeria fisiko, hilketa, mehatxu edo pertsonen jazarpen ororen gaitzespen\netikoa eta deslegitimazio politikoa egingo dugu. Elkarbizitza anitz eta demokratikoaren\nalde eta indarkeriaren aurka egingo duen erakunde arteko adierazpena bultzatzeko\nekimenaren aldekoak gara.\nMehatxuak edo jazarpena jasaten dutenen edo legeak onartzen dizkien eskubideez\ngozatu ezin dutenen giza eskubideak, segurtasuna eta askatasuna babestuko dugu.\nEAJ-PNV, EA eta EB-IUk terrorismoaren aurkako borrokan diharduten segurtasun-gorputz\neta segurtasun-indarren lankidetza aktiboa eta leiala behar-beharrezkoa dela\nuste dugu. Era berean, Ertzaintzak Espainiako eta Frantziako estatuen arteko\nlankidetza-foroetan ez ezik, Euskadirekin lotzen diren polizia-alorreko eztabaidak\negiten direneko eta erabakiak hartzen direneko Europako foroetan ere batez\nere Schengen-eko Akordioa Aplikatzeko Hitzarmenaren ondoriozkoetan parte hartu\nbehar duela babesten dugu. Terrorismoaren aurkako borrokan arrakasta izateko\nerakundeen arteko konfiantza beharrezkoa dela uste dugu.\nIndarkeriaren biktimekiko elkartasuna eta laguntza inolako ñabardurarik\ngabe bultzatuko dugu, beste erakunde batzuek behar bezala betetzen ez dituzten\nlaguntza ekonomikoak, sozialak eta psikologikoak barne. Terrorismoaren edozein\nadierazpenaren biktimek Eusko Jaurlaritzaren babesa izan behar dute, gizartearen\nIndarkeria eta terrorismoa legitimatzeko saioak errefusatu eta salatuko\nditugu, baita organizazioak aurrez aurre jartzeko indarkeria eta terrorismoa\npolitikoki erabiltzea ere. Aitzitik, Jaurlaritza indarkeriaren aurkako gehiengo\nsozial eta politikoko erantzun bateratuak bilduko dituen eragilea izango da.\ndramatikoenetako bat elkarrizketa eta eztabaida politikoaren ordez bazterketa\neta gatazka nagusi den dinamika sortzean datza, honek gure elkarbizitzaren oinarri\nden gizarte-konfiantza haustea dakar-eta.\ndesiragarriak ez diren ondorioak sortzen ditu esparru guztietan. EAJ-PNV, EA\neta EB-IUren iritziz, elkarrizketa funtsezko tresna da gatazka politikoak ebazteko\nzein arrazoi politikoen bidez justifikatuta gizarte-laguntza esanguratsua duen\nGure iritziz Eusko\nJaurlaritzak bakea eta demokrazia sendotzeko akordioak eta borondateak batzea\nlortu behar duen baketze-eragile bat izan behar du. Ez dugu zalantzarik baketze-prozesu\nhonetan proiektu politikoen babesa baliabide baketsuen bidez egin behar dela\nuste duten sektore horiek guztiek bat egin behar dutela. Politikak eta gure\nsistema demokratikoak gauzak alda daitezen itxoitea baino askoz ere gehiago\negin dezakete bakearen eta elkarbizitzaren alde.\nArlo honetan ditugun\nideiak ondoko puntuetan laburbil daitezke:\nIndarkeria jarraitzeak ezin du indar politiko demokratikoen artean eztabaidaguneak\nsor daitezen eragotzi, are gehiago gune hauek bultzatu behar ditu. Ildo horretan,\ngure ustez bakeak ezin du inolako proiektu politiko ezartzearen menpe egon.\nElkarrizketaren eszenategiak behar-beharrezkoa du guztiek bide politikoen\nbidez eta gisa eskubideak errespetatuta egituratzen diren proiektu politiko\nguztien legitimitatea onartzea.\nAlderdi politikoen arteko hurbiltze- eta distentsio-prozesuari hasiera\neman behar zaio. Bizi dugun gatazka-etapa hau gainditzeko eta elkarrizketa eta\nakordioak nagusi izango diren etapa berri bati ekiteko beharrezko zubiak eraiki\nHasiera batean mugarik izango ez duen eta kanpoko eragileek baldintzatuko\nez duten elkarrizketaz ari gara. Giza eskubideak errespetatuta elkarrizketa\npolitikoaren aldeko apustua egiten duten indar politiko guztiek parte hartuko\nduten elkarrizketaz ari gara.\nBeste ikuspegi batetik, EAJ-PNV,\nEA eta EB-IUren iritziz Estatutua osorik aplikatzea izaera demokratikoko eskakizuna\nda. Hori dela-eta, Lehendakariak 2001eko uztailaren 11n inbestidura-diskurtsoan\negindako planteamenduarekin guztiz bat eginik, hitzarmen hau sinatzen dugun\nerakunde guztiei bidezkoa eta egokia iruditzen zaigu Estatutuaren orainari eta\nizan ditzakeen aldaketei buruzko eztabaida egitea tresna juridiko-politiko\nhonek aintzat hartzen duen moduan. Estatutuak berau garatzeko eta aldatzeko\neskaintzen dituen aukerak konpromiso demokratiko batetik ulertu eta onartu behar\ndira, politikoa dena etengabeko aldaketa dela aintzat hartzen duen konpromiso\nErkidegoetan eragina duten erabakiak hartzen diren Europar Batasuneko erakunde\neta esparruetan Autonomia Erkidegoek parte hartu behar dutela eta parte-hartze\nhau gauzatu behar dela uste dugu.\nEztabaida honen helburua\neuskal gizartearen borondatea errespetatzea eta onartzea da eta euskal gizartearen\nborondatea berau ordezkatzen duten erakundeen bitartez adierazten da. Gisa honetako\neztabaidak, halaber, ezin adiskidetu daitezkeen eta elkarrizketatik urrun dauden\nidentitateen moduan azaltzen diren nazio anitzeko errealitateetarako eredu gisa\nINTEGRATUAREN ALORREKO ETA BAZTERKETAREN AURKAKO KONPROMISOAK.\nekonomikoen eta sozialen giza ondorioek ere kezkatzen gaituzte. Euskal erakundeek\nbere herritarren ongizatearen zerbitzura ere egon behar dutela uste dugu. Erabaki\nekonomikoek eta sozialek ahalik eta ongizaterik handiena sortu behar dute jende-kopururik\nhandienarentzat. Gure borondate politikoaren barruan herritarren eskubide guztiak\nbermatuko dituen gizarte demokratiko aurreratua finkatzea barne hartzen da.\nbatean alderdi honi erantzutea erronka handia den arren, erronka honi aurre\negiteko baldintzetan gaude. EAJ-PNV, EA eta EB-IU euskal ekonomia eta euskal\nherritarren premiak bateratu behar direlakoan gaude. Ekonomiak egon behar du\nherritarren ongizatearen zerbitzura eta ez herritarrek interes ekonomikoen zerbitzura.\nden beste globalizazio baten aldeko mugimenduak agerian utzi du gaur egun bizi\nden mundializazio-prozesuaren alderdirik kaltegarrienak mugatu nahi direla eta\nbeste aukera eta ereduei buruzko eztabaida zabaldu nahi dela. Eztabaida honen\nzati bat gure esku-hartzearen posibilitateetatik urrun dago, baina ez da besteen\neta marjinazioa gure demokrazia eta elkarbizitzarako oso arriskutsuak direlakoan\ngaude eta herri-administrazioek nahitaez esku hartu behar dute gizartearen sektore\nhandiak arrisku egoeretara bultzatzen dituzten fenomenoak finka ez daitezen.\nAdierazi ditugun gizartearen sektore horien artean etorkinak barne hartu behar\nGurekin bizi diren\neta lan egiten duten eta ondorio guztietarako herritar gisa hartu behar diren\nbeste herri eta beste kultur tradizio batzuetako pertsonen integrazio soziala\neta politikoa bultzatuko duten politikak diseinatzeko behar-beharrezkoa dugu\ngure adimen osoa. Ez da erronka erraza. Gure kasuan integrazio hori gure tradizio\nhistoriko eta kulturala birsortzearen eskutik etorri behar du. Integrazio honen\nemaitzak gizarte anitzagoa baina integratuagoa izan behar du, gizarte konplexuagoa\nbaina ez banatuagoa edo gobernaezinagoa.\nEuskal gizartea hazten\nari den gizartea da eta ekonomia-adierazle altuak ditu. Hori dela-eta, gure\ngizartean bidegabekeria sozial eta ekonomikoak gertatzen diren heinean beharrezkoak\nsuertatzen diren gizarte-erronkei aurre egin behar diegu Eusko Jaurlaritzatik\neta hitzarmen hau sinatzen dugunok hala egiteko moduan gara. Guztiontzako Jaurlaritza\nlortu behar dugu baina batez ere premia gehien izanik bizitzeko baldintza duinak\nlortzeko baliabide publikoen menpe daudenentzako Jaurlaritza.\nGure iritziz lor daitekeen\nhelburu desiragarri bat gure gizarte-zerbitzuen maila Europako batezbestekora\nhurbiltzea izango litzateke. Titulartasun publikoko zenbait zerbitzu sendotu,\nzabaldu eta, hala badagokie, orokortu egin beharko dira eta horretarako gizarte-ekimena\ngaineratzea eta beharrezkoa denean ekimen pribatuaren erabilera bateratzea aintzat\nhartuko da. EAJ-PNV, EA eta EB-IUk gizarte-zerbitzuak mantentzeko eta hobetzeko\nahaleginerako ekarpen publikoa areagotzeko beharrezko neurriak planteatuko dituzte\neta zerbitzugintza honen katalogoa zabaltzen ahaleginduko dira.\nGutuna modernizatzeari buruz eztabaidatzea komenigarria izan daitekeelakoan\ngaude. 2001eko uztailaren 6an EAJ-PNV eta EA alderdiek sinatu zuten gobernu-hitzarmenean\njada jasotzen diren gizarte-osagai argiko eta birbanatze-osagai argiko neurriei\nburuzko gogoeta egitea komeni da; izan ere, ondokoak dira Eusko Jaurlaritzak\nkontuan izan behar dituen neurri horiek: lanaldia murrizteko formula zehatzak;\nenplegua banatzeko neurriak; erretiratzeko adina aurreratzeko proposamenak;\neta Oinarrizko Errenta duina jasotzeko eskubidea onartzea.\nondokoak izango lirateke:\na) Oinarrizko errentaren zenbatekoa\negokitzea eta gehitzea, ondoko bi alderdi hauek aintzat hartuta: BATETIK,\nEAJ-PNV, EA eta EB-IUk Euskal Autonomia Erkidegoko Aurrekontu Orokorren lege-proiektuan\noinarrizko errentaren zenbatekoan urtero etengabeko gehikuntza aplikatzea erabaki\ndute, lanbide arteko gutxieneko soldatak izan ditzakeen gehikuntzak edozein\nizanik ere. Horrela, gizarte-eskubideen gutunari buruzko abenduaren\n27ko 10/2000 Legearen 7. artikuluan ezarritako %75eko ehunekoa 2002. urterako\n%79koa izango da. 2006. urterako %86ko ehunekoa aplikatzea bermatu da.\ngutunari buruzko abenduaren 27ko 10/2000 Legearen 7. artikuluan ezartzen diren\ngainerako ehunekoei eusteko konpromisoa hartu da, honako hau izenpetzen duten\nerakundeen adostasunez erabaki daitezkeen egokitzapenen kalterik gabe.\nb) Berretsi egiten\ndugu indarrean dagoen gobernu-hitzarmenean jada aditzera ematen zen Gizarte\nBazterketaren aurkako Legeak eta Gizarte Eskubideen Gutuna onartzen duen Legeak\nosatzen duten legezko esparrua egokitzeko eta garatzeko borondatea. Honela,\narau hauetaz kolektibo gehiago onura daitezen lortu nahi da, baita arau hauek\noinarrizko errenta txirotasun-egoeran bizi diren eta pentsio ez kontributiboen\nmenpe dauden adineko pertsonei, alargunei eta argi eta garbi behar adinakoak\nez diren pentsioen menpe dauden beste kolektibo batzuei zuzen dakien ere.\nizaera egokitzea eta prestazioa jasotzeko gutxieneko adina, orokorrean, 25 urtetik\n23 urtera jaistea kontuan hartuko duten araudi-aldaketak proposatuko dira.\neztabaidatu ondoren laneko istripuak murrizteko neurriak lantzea proposatzen\ndugu. Istripu horietan nahastuta dauden eta portaera errepikakorra azaltzen\nduten enpresak zigortzeko neurri zehatzak barne hartuko dira neurri hauen artean.\nd) Sektore pribatuan lana banatzera\nzuzenduko diren neurriak bultzatuko ditugu (lanaldia 35 ordutara murriztea eta\naparteko orduak debekatzea). Horretarako, gizarte-ituneko organoetan eta negoziazio\nkolektiboaren esparru zehatzetan gizarte-elkarrizketa sustatuko dugu. 35 orduko\nlanaldia enpresa publikoetara zabal dadin ere bultzatuko dugu, 2000ko ekainaren\n28ko akordioan Eusko Jaurlaritzak gizarte-eragileekin hartutako konpromisoei\nenplegu publikoari buruzko neurriak osatzea, 2000ko ekainaren 28ko akordio horretan\naintzat hartzen ziren neurri horiek ondokoak dira: lekualdatzeen lehiaketa;\naurrekontu-plantilak egonkortzea; egitura-izaera duen aldi baterako enplegua\nfinkatzea; beharrezko funtzioak betetzen dituzten lanpostuak ez amortizatzea,\nhala zerbitzu-enpresen azpikontratazioa ez gertatzeko; enplegu-eskaintza publikoak;\naparteko orduak debekatzea; sektore publikoan Aldi Baterako Lan Enpresak kontratatzeko\ndebekua, ereduzko neurri gisa.\nbatera lanaldia murriztea eta enplegu egonkorra sortzea bultzatuko duten proposamenak\nonartzea proposatzen dugu. Neurri hauen bitartez pizgarri fiskalak eta ekonomikoak\neskainiko zaizkie emakumezkoak, gazteak eta beste kolektibo kaltetu batzuk kontratatzen\ndimentsionamenduari eta Administrazio Orokorrak gaur egun erakunde-administrazioetatik\nlantzen diren alderdiak berreskuratzeari dagokionez aurreko legegintzaldian\ngaratutako proiektuei jarraipena ematea. Gertatuko diren kapital publikoko galerek\nEuskadin finkatuta dagoen eta estatu-mailan zein nazioarteko esparruetan hazteko\nproiekzioa izango duen sektore publiko sendoa bermatuko dute.\nINGURUMEN ETA EZAGUTZAREN GIZARTEARI DAGOZKION ARLOKO JARDUN ZEHATZAK ETA OROKORRAK.\nbizitzeko eredua sortzeko aukera izan behar dute eta Eusko Jaurlaritzak horretarako\nbaldintzak eman behar dizkie. Izan ere, jakin badakigu gazteek beren bizimoduari\naurre egiteko duten mugarik nagusiena etxebizitza dela. Egin beharreko esku-hartzeetarako\naurrekontu-zuzkidurak egokiak eta behar bestekoak izanik, etxebizitza-politika\nberri baten ardatzek ondoko alderdietan oinarritu behar dute:\na.- 2000-2003 Etxebizitza\nBideratzeko Planaren eta honen ondorengo plangintza-tresnen esparruan etxebizitza\nbabestuen eskaintza gehitu egingo da, alokairuan lagatzeko etxebizitza sozialen\neskaintza batik bat. Ildo honetan etxebizitza erosteko behar besteko baliabiderik\nez duten eta etxebizitza behar duten kolektiboen kasuan alokairua bultzatuko\nda etxebizitza batean sartzeko sistema gisa.\neragina duen arauzko esparrua egokitu eta arautuko da, bai babes-erregimenari\ndagokionez, bai hirigintza-arloari dagokionez. Ildo honetan, lege berri bat\nlanduko da eta lege honek etxebizitza babestua arautuko du, etxebizitzaren premia\ndefinituko du eta jardun babestuen tipologia arautuko du. Lege honek, bestalde\nondoko alderdiak ezarriko ditu: babes-irudi berriak, eragileak, etxebizitza\nbabestuen baldintzak, arau-hauste eta zigorren erregimena, etxebizitza babestuen\ntransmisioan Administrazioak lehentasunez eskuratuko duen eskubidea, etxebizitza\nbabestuen transmisioen kasuan notarioek informazioa nahitaez emateko mekanismoak\neta erosleei eta maizterrei nahitaez eman beharreko informazioa. Era berean,\nEuskal Autonomia Erkidegoa lurraren erregimenaren eta hiri-antolamenduaren alorrean\nberezko araudiaz hornituko duen Lurraren Legea landuko da. Lege honek arlo honi\nburuzko araudia barne hartuko du eta, bereziki, hiri-plangintza eta hirigintza-kudeaketako\ntresnei, hirigintza-ekintzak sortutako gainbalioetan Erkidegoaren partaidetzari,\netxebizitza babestuetarako lur-aprobetxamenduei eta lurraren ondare publikoei\nb.- 2000-2003 Etxebizitza\nBideratzeko Planaren eta honen ondorengo plangintza-tresnen esparruan, hutsik\ndagoen etxebizitza merkaturatzeko neurriak hartuko dira eta horrela eskaintzen\ndiren etxebizitzen kopurua gehitu egingo da.\nIldo berean, etxebizitza\nbabestuen kasuan bereziki zainduko da etxebizitza hutsik ez geratzea eta horretarako\neskura dauden baliabide guztiak erabiliko dira, hala etxebizitza babestuen benetako\nokupazioa kontrolatuta, nola aplika daitezkeen zigorren erregimena berraztertuta\neta Administrazioak etxebizitza berreskuratuta.\nEtxebizitza libreen kasuan,\netxebizitza horiek merkatura daitezen sustatzeko bi motatako jardun bideratuko\nda. Batetik, etxebizitza hauen alokairu babestua bultzatuko da eta gutxienez\n5 urterako jartzen den alokairuak laguntza ekonomikoak izango ditu. Etxebizitzak\nbirgaitzeko laguntzak emango dira, hutsik dauden etxebizitzak eragile publikoei\nlagatzeko sistemak abiaraziko dira edo pizgarri fiskalak aplikatuko zaizkio,\nForu Aldundiekin lankidetzan.\nsubstantiboen bitartez edo finantza-arloko zein zerga-arloko neurrien bitartez\netxebizitzak hutsik egon ez daitezen sustatzeko formulak lantzea adostu da.\nkezka nagusia gizartearen premiei erantzutea izango da. Logikaz, ardura-maila\npremiaren mailaren araberakoa izango da eta, hortaz, premia gehien duten pertsonek\narreta eta ardura proportzionalki handiagoa izango dute.\nHori dela-eta, sektore\npublikoaren lehentasuna gizarte-eduki handiena duten jardunek izango dute, hau\nda, premia handiena duten kolektiboei, kolektibo marjinatuenei eta arrisku gehien\nduten kolektiboei zuzenduko zaie, hala nola minusbaliatuei, 35 urte baino gutxiagoko\ngazteei, familia-kargak dituzten guraso bakarreko unitateei, familia ugariei\neta oinarrizko errenta jasotzen dutenei.\ngizarte-helburua areagotzeko ondoko alderdiak jorratuko dira: alokairu babestua\nsustatuko da, eragile bakoitzaren jardunak gizarte-edukiaren arabera bideratuko\ndira, etxebizitza babestua lortzeko irizpideak berraztertuko dira, jardunak\ngizarteratzeko politikekin koordinatuko dira eta etxebizitzen prezio-politika\nEAJ-PNV, EA eta EB-IUk\ningurumen-oreka mailarik handienean errespetatuko duen gobernu-ekintza bideratzeko\nbeharra hartu dugu aintzat. Gure atzetik datozen belaunaldiekin dugun erantzukizuna\nda. Datozen belaunaldiekin betebehar moral argia dugu: gure atzeko belaunaldiei\nutziko diegun planetak gutxienez guk aurkitu genuena bezain egokia izan beharko\ndu bizitzeko. Argi eta garbi dago erronka honek planeta guztia hartzen duela;\nalabaina, alderdi honetan esku hartzeko gauza gara.\nPentsamolde ekologikoa natur baliabideen eta energi baliabideen\nerabileran eraginkortasun-maila areagotzeaz kezkatuko da.\nPentsamolde ekologikoak jarduera eta azpiegitura guztiek duten\neragin ekologikoaren gaineko kontrola areagotzearen alde egingo du eta arlo\nhonetan Europan indarrean dagoen araudia betetzen dela bermatzeaz arduratuko\nMota honetako ikuspegiak garapen\njasangarriko estrategia baterako funtsezkoak diren hainbat esparrutan esku hartzeko\nneurri zehatzak eskatzen ditu, hala nola energia alternatiboak, garbiak eta\nberriztagarriak gehiago erabil daitezen bultzatuko duten politika ekonomikoak\neta birziklatzea eta produktuak eta materialak berriro erabiltzea sustatuko\nPolitika energetikoari dagokionez,\nEAJ-PNV, EA eta EB-IUk gaur egungo edozein proiektu energetikotan edota etorkizunean\nbidera daitekeen edozein proiektu energetikotan lurralde, hirigintza eta ingurumenaren\narloan indarrean dagoen araudiarekiko errespetua bermatzen jarraituko dute.\nHaatik, eta errausketa-planten eta zentral termikoen politika zehatzari dagokionez,\ntalde bakoitzak bere jarrera legitimoa mantenduko du, jarrera ideologikoaren\nalorrean zein erakundeetako praktikaren edo praktika politikoaren alorrean.\ngarraiabide desberdinen baterako plangintza egiten ahaleginduko gara inbertsioak\nez bikoizteko, baita lurraldea gizarte-ikuspegitik egituratzen, mugikortasunaren\ngehikuntza mugatzen eta errepidean zeharreko trafikoa trenbidera bideratzen\nEuskal Trenbide Sare berriaren\nproiektua (euskal Y edo Abiadura Handiko Tren gisa ere ezagutzen dena) zorroztasun\njuridikotik eta ingurumen-arloko zorroztasunetik landuko da. Proiektua ez da\nabiaraziko dagokion Ingurumenaren gaineko Eraginaren Adierazpena formulatzen\nez den arte, indarrean dagoen legeriari jarraituta. Nolanahi ere, adierazitako\nproiektuaren sustapena kontuan izango da eta gaur egungo Jaurlaritzaren adostasuna\nberau osatzen duten alderdi guztietara zabalduko da, bakoitzaren jarrera eta\nproposamen legitimoen arabera.\nAzkenik, EAJ-PNV, EA eta EB-IUk\nEuskal Autonomia Erkidegoko Garraio Plan guztiak koordinatu beharko dituzte\nJaurlaritzatik, ibilgailu pribatua erabiltzearen alternatibak bultzatzearren.\ngizartea euskal herritarren zerbitzura.\neta ezagutzaren gizarte berria gure bizimodua guztiz aldatu duten errealitate\nbat dira. Gero eta handiagoa den gizarte-konplexutasunak behar-beharrezkoa du\negiazko informazio egokia. Informazioa eta komunikazioa funtsezko bihurtu dira\nekonomia-jarduerarako eta gizarte demokratikoa finkatzeko. Demokratikoki helduak\ndiren gizarte guztiek iritzi publiko garatua dute eta horretarako ezinbestekoa\nda informazioa babestu behar den eta bermatu behar den ondare publikotzat hartzea.\neta ezagutzaren berrikuntzak eta erronkak ezin dira bereizketa elementu berri\nbihurtu, ezin dute txirotasunaren geografia zaharra birsortu edo bazterketako\nbeste muga bat eraiki. Herri-administrazioak eta Eusko Jaurlaritza, zehazki,\nhau ez gertatzeaz arduratuko dira, berria denaren eraginak koordinaturik aintzat\nhartu behar diren zenbait esparrutan eragina duela hartu behar baita kontuan.\nGIZARTE BERRIRAKO EKINTZA PUBLIKOKO BESTE ARDATZ BATZUK.\nDeskribatu diren ardatzekin\namaitzeko EAJ-PNV, EA eta EB-IUren iritziz ezinbestekoa da arlo sektorialetarako\nikuspegi eta ekintza zehatzak ezartzea, labur-labur bada ere; izatez, funtsezko\nzerbitzu publiko diren arlo sektorial hauen jardun-printzipioak dagoeneko ezarrita\ndaude gaur egungo gobernu-hitzarmenean eta honako hitzarmen hau sinatzen dugunon\nerabateko adostasuna dute. Era berean, pertsonen eta kolektiboen norbanako eskubideen\nikuspegi zehatzen bat ere garrantzi handikoa izango da. Horrenbestez,\nEusko Jaurlaritzak ezagutzaren gizartearentzat egokia izan daitekeen unibertsitatearen\nereduari buruzko gizarte-eztabaida bultzatuko du. Izaera publikoa eta lanbide\nheziketa arloan eskumenak dituen Lanbide Heziketako Euskal Kontseiluaren eredu\nberri batean enplegurako prestakuntzaren eta etengabeko prestakuntzaren egoerari\nburuzko eztabaida proposatzen dugu eta eztabaida honetan gizarte-eragileek hartu\nbeharko dute parte. Haur Hezkuntzaren berdintasunean eta orokortasunean aurrera\negin beharko da eta haurtzaindegien eskaintzari zuzentzen zaizkion laguntza\npublikoak areagotu egin beharko dira, Eusko Jaurlaritzak ekitaldi honetan onartu\nduen Familia Planari jarraituta.\norokortasunaren, elkartasunaren eta berdintasunaren irizpideei jarraituta\nosasun zerbitzuak ziurtatu daitezen eta gauza daitezen bermatzen duen euskal\nosasun-sistema publikoaren aldeko apustua berresten dugu. Sistema honen ardatza\neta gunea herritarra bera izango da.\nosasun-premietara egokitzen den titulartasun publikoko baliabideen zuzkidura\nbermatuko da eta zuzkidura honen plangintza baliabideak arrazionalizatzeko irizpidean\nArestian adierazi ditugun irizpideak\nOsasun Plan berriaren prestasunean gauzatuko dira. Osasun Plan honek lehentasuna\nduten premiei erantzungo die, Planaren garapenean osasun-prestazioen euskal\nkatalogo publikoa finkatu eta hobetuko da eta garapen handiagoa izango dute\nlehen laguntzek, buru-osasuneko eta zaintza aringarrietako laguntza-planek,\ngizarte-zerbitzuekiko konexioak, osasun-hezkuntzan oinarrituko den osasunaren\nsustapenak eta bizimodu osasuntsuak sustatzeak.\narloan: Eusko Jaurlaritzak pertsonek askatasun afektibo-sexualari\ndagokionez izan behar duten berdintasun erreal eta eraginkorra sustatu eta babestuko\ndu. Askatasun hau eragozten duten oztopoak ezabatzearen eta arrazoi honetan\noinarritutako edozein diskriminazio deuseztearen alde egingo du. Askatasun afektibo-sexuala\neragozten edo oztopatzen duten trabak indargabetzeko eta Izatezko Bikoteen Erregistroa\nosatzeko proposamenak landuko ditu.\n: batez ere gazteengan eragina duten politikei\ndagokienez, Gazte Planean biltzen direnen gisako ekimenak bultzatuko ditugu\nEusko Jaurlaritzatik. Ekimen hauen bidez biztanleriaren sektore honek enplegua,\nprestakuntza, etxebizitza eta beste funtsezko arlo batzuetan duen problematikari\nerantzun orokorrak emango zaizkio.\nBestalde, drogei buruzko alkohola eta tabakoa barne informazio eta\nhezkuntzako kanpainak bultzatuko ditugu eta drogen despenalizazioari eta drogen\nerabilera terapeutikoari buruzko eztabaidak sustatuko ditugu.\nparte-hartzea sakontzearen arloan: EAJ-PNV, EA eta EB-IUk gure sistema demokratikoa\ngaratu behar dela eta gai publikoetan herritarren parte-hartzea bultzatu behar\ndela uste dugu. Arazo komunekiko konpromisoa bultzatzeko garaia bizi dugu eta\nAdministrazioek parte-hartze hori sustatu eta bultzatu beharko dute.\nGernikako Autonomia Estatutuaren\n18.5. artikuluan xedatzen denari jarraituta, Euskal Autonomia Erkidegoak gizarte-politikaren\nalorrean bere gain hartu dituen aginpideen garapenean interesatuta dauden guztien\nparte-hartze sozial eta demokratikorako mekanismoak bultzatzeko eta eratzeko\nkonpromisoa berresten dugu.\nHorretarako, Lan Harremanetako\nKontseiluaren eta Euskal Autonomia Erkidegoaren administrazio-antolamenduaren\nbaitan sortzen diren gizarte-partaidetzako kontseilu aholkularien bilerak bultzatuko\ndira, baita kontseilu hauen funtzionamendu erregularra ere. Horrenbestez, arloko\nplanak lantzerakoan zein plan hauek ebaluatzerakoan eta kontrolatzerakoan gizartearen\nparte-hartzea bermatuko da.\nBestetik, euskal gizarteak,\nbere osotasunean, zor morala du demokraziaren eta askatasunaren babesean, frankismoaren\ngaraian kartzelan izan ziren eta errepresio politikoa jasan zutenekin. Hori\ndela-eta, Eusko Jaurlaritzak egoera honetan diren eta bere garaian Estatuaren\nmailan finkatu ziren laguntzen barruan barne hartu ez ziren euskaldunentzako\nlaguntzak ezartzea arautuko du.\narloan: Inmigrazioaren Euskal Plana lantzeko beharra antzeman ondoren eta\ngauzatu beharreko jardunetarako behar besteko aurrekontu-zuzkiduren bitartez,\npremiazkoa iruditzen zaigu Euskal Autonomia Erkidegoak inmigrazioaren arloan\nbere estrategia definitzea eta datozen urteetan abiaraziko dituen ekintzak eta\nIldo honetan, edozein\ninmigrazio-politikak migrazio-fluxuak eta etorkinen bizi-baldintzak, eskubideak\neta betebeharrak zehazteaz gain, etorkinak gizarteratzeko eta herrian integratzeko\npolitika zuzenak ezarri behar dituela iruditzen zaigu.\neta Eusko Jaurlaritzak, bereziki, bere gain hartu behar dute etorkinak gizarteratzeko\neta lan-munduratzeko politikak ezartzea. Etorkinek gutxieneko gizarteratzea\neta ongizate-maila izan dezaten ziurtatu beharko dute politika hauek.\narloan esku hartzen duten instantziak koordinatu egin behar dira eta horretarako\neuskal administrazioaren eta Estatuko administrazioaren arteko koordinazio organo\nbat eratu behar da, betiere administrazioen arteko lankidetza-hitzarmen baten\nesparruan. Koordinazio organo honen helburua euskal aginteen artean koordinatzea\neta Estatuko administrazioarekin koordinatzea eta elkarren artean administrazio-informazioa\ntrukatzea izango da.\nLankidetza hau finkatu\ndenean, inmigrazioaren alorreko euskal politikak ondoko esparruetan jardun beharko\nEuskal Autonomia Erkidegora heltzen den inmigrazio-fluxuan bitartekaritza,\nharrera eta hasierako gizarteratzea.\nEtorkinak gizarte-babeseko sistemetan barne hartzea. Arreta berezia eskainiko\nzaio emakumeen gizarteratzeari eta gazteen eskolaratzeari.\nHarrerako biztanleen artean sentsibilizazio-politika egitea eta elkarte-jarduerak\neta kultur arteko jarduerak bultzatzea.\nHerritarren eta tokiko administrazioen parte-hartzea. Udalak funtsezkoak\ndira gizarteratzeko politikak gauzatzerakoan, baina horretarako koordinazioa\neta baliabideak behar dituzte.\nEuskadik bokazio irekia eta solidarioa izan du eta hala izaten jarraitu behar\ndu. Elkartasunarekin dugun konpromisoa lankidetza-politikan gauzatu behar da,\nlankidetza-politikak beste mota bateko mundua eraikitzeko gure borondatea islatu\nbehar du. Horretarako, garapenerako lankidetzak hartzailearen premiei erantzuten\nsaiatu beharko du eta interes politiko, ekonomiko edo kulturalek ez dute garrantzirik\nEAJ-PNV, EA eta EB-IUren\niritziz euskal lankidetza publikoak giza garapenean oinarrituko den garapena\nsoilik hartuko du aintzat, gizakia izango da edozein garapen-ekimenaren funtsezko\nerreferentea. Edozein garapen-proiektuk berez izango duen ildo estrategikoa\ngiza baliabideen sustapenean, gizartearen parte-hartzean eta generoaren ikuspegian\nproiektuek eta ekimenek beren jasangarritasuna hartu beharko dute beti kontuan:\ningurumenarekiko errespetua, proiektuak bere gain hartzeko ahalmena, beren iraupena,\ntokiko mikroekonomian izango duten eragin positiboa eta jarraipen egokiak.\nIparraldearen eta Hegoaldearen arteko desberdintasunen eta txirotasunaren egiturazko\narrazoiak deuseztatzearen alde lan egingo duen jarrera soziopolitiko batekin\nlotu beharko da.\nAditzera eman ditugun\nideia hauek gauzatuko badira, honako dokumentu hau sinatzen dugunok beharrezkotzat\njo dugu Lankidetzako Euskal Legea. Lege honek definitu diren eta guztion adostasuna\nduten helburu publikoez gain ondoko alderdietako batzuk barne har ditzake:\nAniztasunaren aldeko aukera, honen alderdi desberdinetan.\nLankidetzaren kalitatea areagotzea ahalbidetuko duten elementu\nbereizgarriak antzematea eta, ahal den neurrian, gure lankidetza-programan gaineratzea.\nLankidetzako proiektuen eta programen kontrola eta jarraipena\negiteko mekanismo burokratikoak sinpletzea eta arrazionalizatzea.\nFondo publikoen finantzaketa duten lankidetza-ekimenen kudeaketa\nintegrala erabat gardena izatea.\nGizarte zibilaren partaidetza pixkanaka areagotzea, elkartasunezko\nlankidetzaren hainbat alderdiri buruzko ezagutzari dagokionez eta alderdi hauetan\nbarne hartzeari dagokionez.\nJAURLARITZAREN BARNEKO ANTOLAMENDUAN ETA EGITURAN EGIN BEHARREKO ALDAKETAK.\nFUNTZIOEN ESLEIPENA ETA ARLOEN DEKRETUA.\nEAJ-PNV, EA eta EB-IU indar politikoek 2001eko uztailaren 6ko Erabakiaren eta\nLehendakariaren Arloetako Dekretuaren ondorioz gaur egun indarrean dagoen sailen\negitura eta funtzioen esleipena aldatzea erabaki dute. Aldaketak ondokoak izango\n1.- Ondoren zerrendatzen\ndiren jardun-arloak EB-IUk izendatuko duen sailburu batek kudeatuko ditu:.\nArkitektura, eraikuntza eta eraikuntzako kalitatea.\nGizarte Ongizatea (gizarte-bitartekaritzako zerbitzuak, askatasun afektibo-sexuala\nerraztuko duten baldintzen sustapena)\n2.- Honela, EB-IU\nEusko Jaurlaritzak parte hartzeko eta EAJ-PNV eta EA alderdi politikoek Eusko\nJaurlaritza osatzeko (VII. Legegintzaldia) izenpetu zuten koalizio-hitzarmenarekin\natxikitzeko dokumentuaren ondorioz gaur egun indarrean dagoen Jaurlaritzren\nbarneko antolamendua eta funtzioen esleipena aldatuko\nda. Aldaketak ondokoak izango dira:\na) Jaurlaritzak ondoko\nkideak eta sailak izango ditu eta sail hauen arduradunak edo titularrak alboan\nadierazten diren alderdiek proposatzen dituztenak izango dira:\n1.- Lehendakariordea ……………………………………. (EAJ-PNVren\nsail bat ere esleituko zaio)\n2.- Ogasuna eta Herrri Administrazioa ………………….EAJ-PNV\n3.- Hezkuntza, Unibertsitatea eta Ikerketa …………….EA\n4.- Herrizaingoa …………………………………………. EAJ-PNV\n5.- Industria, Merkataritza eta Turismoa …………….. EAJ-PNV\n6.- Etxebizitza eta Gizarte Gaiak ………………………. EB-IU\n7.- Justizia, Lana eta Gizarte Segurantza………………. EA\n8.- Osasuna ……………………………………………… EAJ-PNV\n9.- Kultura ……………………………………………….. EAJ-PNV\n10.- Lurralde Antolaketa eta Ingurugiroa ………………EA\n11.- Garraioa eta Herri Lanak ………………………….. EAJ-PNV\n12.- Nekazaritza eta Arrantza …………………………. EAJ-PNV\nb) Aurreko puntuaren\nondoriozko berregituratze funtzionala aurreko Arloetako Dekretua aldatuko duen\nArloetako Dekretu berri batean landuko da eta baliabideak premiaz berrantolatzeko\nbeharrezko neurriak bultzatuko dira.\n2001EKO UZTAILAREN 6AN EAJ-PNV ETA EA ALDERDIEK IZENPETU ZUTEN GAUR EGUNGO GOBERNU-HITZARMENAREN\nEB-IUk bat egiten du Jaurlaritzan\nfuntzionatzeko eta adostasuna lortzeko modua ezartzen duten xedapenekin.\nEra berean, EB-IUk\nindarrean dagoen gobernu-hitzarmenean sortutako jarraipen-batzordean beste bi\nalderdien baldintza eta ordezkaritza berdinekin hartuko du parte.\nERAKUNDE-EKINTZA POLITIKOAREN PRINTZIPIO GIDARIAK.\nLegebiltzarretako erakunde-ekintza politikoaren koordinazio-arauak gaur egun\ngobernatzen dutenak izango dira eta EAJ-PNV, EA eta EB-IUk bere gain hartzen\ndituzten eta berresten dituzten ondoko printzipioak izango dituzte:\nErakunde-ekintzaren ildoak eta ildo hauek gauzatzeko ekimenak barne-eztabaidaren\nbitartez definituko dira eta garapen eta burutzapen bateratua izango dute, bai\nbotoaren zentzuari dagokionez, bai iritzi publikoari zuzendutako azalpen eta\nIndar bakoitzaren ideologiaren printzipioak eta baloreak babesteak ez\nditu, eztabaida eta polemika publikoen bidez, inola ere auzitan jarriko edo\ngutxietsiko koalizio-hitzarmenean eta hitzarmen honetan finkatzen den esparrua,\nJaurlaritzaren ekintza politikoa, kideetako edozeinen ekintza politikoa edo\nEAJ-PNV, EA eta EB-IUren legebiltzar taldeek etengabeko komunikazioa\nizango dute eta etengabe antolatu eta koordinatuko dira erakunde-ekintza guztietan\nberen presentziaren eta laguntza eraginkorraren bitartez Jaurlaritzaren moldaera\nIndar politiko hauen artean gertatzen diren irizpide desberdintasunak\nebazteko elkarrizketaren eta adostasunaren bidezko hurbilketa bultzatuko da.\nLegebiltzar taldeen ekintza Eusko Legebiltzarrean ordezkatuta dagoen\naniztasun politikoa zorrozki errespetatuta burutuko da.\narauak kasuak kasu beharrezkoa den malgutasunez interpretatu eta aplikatuko\ndira, betiere aditzera eman ditugun printzipioei jarraituta eta elkarrekikotasuneko\neta leialtasuneko irizpideak aintzat hartuta. Horrela eragozpenak eragingo dituzten\njarrerak hartzea eta irizpideak ezartzea saihestuko da eta beharrezko negoziazio,\nelkarrizketa eta transakziorako ahalegina egingo da beti.\nHonen guztiaren aplikazioak\nez du legebiltzar talde bakoitzak bere alderdi edo koalizioaren jarrera ideologiko\neta programatikoen arabera defendatzen dituen jardunak azaltzeko eta inpulsatzeko\nduen askatasuna mugatuko, betiere Eusko Jaurlaritzaren baitan leialki adostutako\nekimenak baldin badira.